| Super hoc quod Guido de Levie miles dicebat se debere percipe tensamentum super quibusdam hominibus nostris , compromissio | Ego Guido de Levie miles , universis notum facio quod , cum contentio suborta fuisset inter me ex una parte et religiosos viros Guillelmum Dei gratia abbatem Beati Dyonisii in Francia et ejusdem loci conventus ex altera , super eo videlicet quod ego dicebam me debere habere et percipere super quibusdam hominibus in balliva de Bello Ramo annis singulis tensamentum , tandem pro bono pacis contentionem hinc inde subortam inter me et dictos abbatem et conventum voluimus sic soppiri . Compromissum enim fuit ex parte mea in Guidonem dictum Chevrel militem et ex parte dictorum abbatis et conventus in Lambertum de Tercia Leuca , in hunc modum quod ego et Johannes de Nantholio miles , qui hanc eandem conventionem habet cum dictis abbate et conventu , debemus solummodo tres homines nominare et dictus abbas et conventus tres similiter nominabunt ; et si vellemus dictos tres , duos vel unum producere de hominibus dictorum abbatis et conventus et ipsi similiter de nostris , utrique tam ego et dictus Johannes ex una parte , dicti abbas et conventus ex altera compelleremus ipsos veritati super ista inquisitione testimonium perhibere ; et dicti inquisitores a dictis sex a nobis hinc inde nominatis debent inquirere diligenter , ubi videlicet in domibus sive in campis gagiare debemus si forte contingat aliquem de hujusmodi hominibus non solvere tensamentum . Ego vero de hujusmodi tenendo arbitrio dedi meas patentes litteras dictis abbati et conventui sigilli mei munimine roboratas . Datum anno Domini Mo CCo XLVo , mense decembri .

Guido de Levie

Guido de Levie

Guillelmum

Beati Dyonisii

Francia

Bello Ramo

Guidonem dictum Chevrel

Lambertum de Tercia Leuca

Johannes de Nantholio

Johannes


| Compromissio in Guidonem dictum Cheverel super tensamento predicto | Ego Johannes de Nantholio miles , universis notum facio quod , cum contentio suborta fuisset inter me ex una parte et religiosos viros Guillermum Dei gratia abbatem Beati Dyonisii in Francia et ejusdem loci conventum ex altera , super eo videlicet quod dicebam me debere habere et percipere super quosdam homines Beati Dyonisii in balliva de Bello Ramo annis singulis tensamentum , tandem pro bono pacis contentione hinc inde subhortam inter me et dictos abbatem et conventum volumus sic soppiri . Compromissum enim fuit ex parte mea in Guidonem dictum Chevrel militem et ex parte dictorum abbatis et conventus in Lambertum de Tercia Leuca , in hunc modum quod ego et Guido de Levies miles , qui hanc eandem conventionem habebat cum dictis abbate et conventu , debebamus solummodo tres homines nominare et dicti abbas et conventus tres similiter nominarent ; et si vellemus dictos tres vel duos vel unum producere de hominibus dictorum abbatis et conventus et ipsi similiter de nostris , utrique tam ego et dictus Guido ex una parte quam dicti abbas et conventus ex altera compelleremus ipsos veritati super ista inquisitione testimonium perhibere ; et dicti inquisitores a dictis sex a nobis hinc inde nominatis debebant inquirere diligenter , ubi videlicet in domibus sive in campis gagiare seu nantare debeamus si forte contingat aliquem de hujusmodi hominibus non solvere tensamentum . Predicti vero arbitri , facta super premissis inquisitione legittima habitoque bonorum virorum consilio , suum protulerunt arbitrium in hunc modum quod nos Johannes de Nantholio et Guido de Levies milites possumus assignare et capere tantummodo in domibus hominum Beati Dyonisii qui debent nobis reddere tensamentum , et in arpentis in quibus site sunt domus dictorum hominum usque ad unum arpentum ad plus ipsis domibus magis contiguum et non alibi si forte contingat aliquem dictorum hominum predictum nobis non solvere tensamentum . Ego vero de predicto arbitrio sic prolato firmiter observando presentes litteras concessi predictis abbati et conventui Beati Dyonisii , sigilli mei munimine roboratas . Actum anno Domini Mo CCo XLVo , mense marcio .

Guidonem

Cheverel

Johannes de Nantholio

Guillermum

Beati Dyonisii

Francia

Beati Dyonisii

Bello Ramo

Guidonem dictum Chevrel

Lambertum de Tercia Leuca

Guido de Levies

Guido

Johannes de Nantholio

Guido de Levies

Beati Dyonisii

Beati Dyonisii


| Compromissio in Guidonem dictum Cheverel super tensamento predicto | Ego Guido de Levies miles , universis notum facio quod , cum contentio suborta fuisset inter me ex una parte et religiosos viros Guillelmum Dei abbatem Beati Dyonisii in Francia et ejusdem loci conventum ex altera , super eo videlicet quod ego dicebam me debere habere percipere super quosdam homines Beati Dyonisii in balliva Belli Rami annis singulis tensamentum , tandem pro bono pacis contentionem hinc inde subortam inter me et dictos abbatem et conventum voluimus sic sopiri . Compromissum enim fuit ex parte mea in Guidonem dictum Chevrel militem et ex parte dictorum abbatis et conventus in Lambertum de Tercia Leuca , in hunc modum quod ego et Johannes de Nantolio miles , qui hanc eandem conventionem habebat cum dictis abbate et conventu , debebamus solummodo tres homines nominare et dicti abbas et conventus tres similiter nominarent ; et si vellemus dictos tres vel duos vel unum producere de hominibus dictorum abbatis et conventus et ipsi similiter de nostris , utrique tam ego et dictus Guido ex una parte quam dicti abbas et conventus ex altera compelleremus ipsos veritati testimonium perhibere ; et dicti inquisitores a dictis sex a nobis hinc inde nominatis debebant inquirere diligenter , ubi videlicet in domibus sive in campis gagiare seu nantare debeamus si forte contingat aliquem de hujusmodi hominibus non solvere tensamentum . Predicti vero arbitri , facta super premissis inquisitione legitima habitoque bonorum virorum consilio , suum protulerunt arbitrium in hunc modum quod nos Johannes de Nantolio et Guido de Levies milites possumus assignare et capere tantummodo in domibus hominum Beati Dyonisii qui debent nobis reddere tensamentum , et in arpentis in quibus site sunt domus dictorum hominum usque ad unum arpentum ad plus ipsis domibus magis contiguum et non alibi si forte contingat aliquem dictorum hominum predictum nobis non solvere tensamentum . Ego vero de predicto arbitrio sic prolato firmiter observando presentes litteras concessi predictis abbati et conventui Beati Dyonisii , sigilli mei munimine roboratas . Actum anno Domini Mo CCo XLVo , mense marcio .

Guidonem dictum Cheverel

Guido de Levies

Guillelmum

Beati Dyonisii

Francia

Beati Dyonisii

Belli Rami

Guidonem dictum Chevrel

Lambertum de Tercia Leuca

Johannes de Nantolio

Guido

Johannes de Nantolio

Guido de Levies

Beati Dyonisii

Beati Dyonisii


Petrus Dei gratia Beati Dyonisii abbas et ejusdem loci conventus , omnibus presentes litteras inspecturis , salutem in Domino . Notum facimus quod , cum homines de Trapis villa nostra haberent usagium in nemoribus nostris de Trapis que appellantur nemora Beate Marie , ipsi dictum usagium liberaliter et benigne nobis et ecclesie nostre in perpetuum remiserunt omnino et quitaverunt , ea videlicet conditione quod nos in hujus rei recompensationem dictis hominibus ad eorum petitionem remisimus et quitavimus in perpetuum avenam et panes de quarteriis masurarum et denarios que nobis solvebant annuatim ad Nativitatem Domini . Remisimus etiam eidem avenam que appellatur de l'espole , scilicet octo sextarios , fercula , panes , vinum et les hastes nuptiarum , forestagium etiam , scilicet unum panem et unum denarium que habebant forestarii annuatim de qualibet domo dicte ville , pariter etiam corveias quas nobis debebant annuatim tam brachiorum quam carrucarum et equorum . Cum etiam dicti homines tempore augusti et messionis curarent et mundarent grangiam nostram annuatim et querere eodem tempore usque ad finem triturationis quatuor lecta ad opus famulorum nostrorum custodientium dictam grangiam tenerentur et suis sumptibus ducere bladum dicte grangie usque Namthodorum , scilicet quelibet carruca unum modium , custodire etiam prisionarios nostros quamdiu vellemus et postea ducere ad Sanctum Dyonisium , querere culcitras , pluvinaria , lintheola et cetera utensilia necessaria nobis et familie nostre jacentibus in dicta villa tenerentur , hec omnia eis duximus remittenda in perpetuum , et denarios pariter campipartagii hominum manentium apud Trapas . Hoc insuper adhibendum est quod avenam quam dicti homines nobis solvebant annuatim apud Namthodorum in Nativitate beate Marie apud Trapas recipiemus . Concessimus insuper dictis hominibus quod ipsi possint post septem annos a tempore incisionis nemorum in dictis nemoribus equos suos et equas , boves et vacas mittere et cetera animalia , exceptis capris et ovibus , que nunquam dicta nemora debent intrare ; si vero infra dictum terminum , scilicet septem annorum , evadere contigerit animalia in talleiz per negligenciam et deprehensa ibi fuerint , nobis emendabitur per duos denarios de quolibet animali , de ovibus vero nobis emendabitur per unum denarium pro qualibet in nemoribus deprehensa . Preterea dictis hominibus concessimus ut molas trahant ita quod de singulis molis que fuerint extracte in plano , videlicet extra dicta nemora , de singula mola duos denarios et obolum parisienses ratione campipartis nobis reddent , de molarda tres obolos et de molardo unum obolum ; in eisdem autem nemoribus nulle molle decetero extrahentur . Et notandum quod postquam umole facte fuerint aut estimate precio vel vendite aut taxate , de unaquaque earum decimum denarium prime vendicionis pro decima habebimus ; et si mole alique vendantur in terra ante extractionem vel aliquam laboracionem , non decimabitur earum vendicio donec fuerint estimate precio et taxate aut vendite . Item estimacionem et taxacionem precii facient quatuor homines dicte ville per juramentum suum quos ad eam juste faciendam duxerimus statuendos ; et si isti quatuor estimatores et taxatores faciende estimacioni interesse non potuerint , tres vel duo intererunt , et eosdem poterimus amovere quociens nobis placuerit vel mutare . Et dictos redditus dicti homines persolventes de molis preter erga advocatum immunes remanebunt . Quando volent fodere , hoc significabunt ballivo nostro monacho vel nobis , si in ipsa villa presentes fuerimus ; si vero absentes fuerimus , hoc significabunt majori vel ejus familie ; nec ballivus noster monachus sive nos sive major sive ejus familia poterimus prohibere quin fodiant ; et si nos vel ballivus noster monachus sive major dixerimus quod hoc factum fuit non petita a nobis licencia , hoc emendabit qui foderit , vel si noluerit emendare per juramentum suum evadet . Molis extractis atque lapidibus , ad submonitionem majoris fossa implebitur ab eo qui eam fecerit infra quadraginta dies ita quod possit ibi currere carruca ; quam si non impleverit , emendabit hoc per despectum aut jurabit quod sumonitionem majoris nequaquam audierit . Quando juramentum vel emenda acciderit , in hiis supradictis more solito sua districta habebit major noster . Querele quas habuerint homines de Trapis inter se adinvicem apud Trapas terminabuntur usque ad pignora duelli , et tunc venient in curiam nostram apud Sanctum Dyonisium ; pro querelis etiam nostris et mancipatus nostri apud Sanctum Dyonisium venire dicti homines tenebuntur . Quod ut ratum et stabile , presens scriptum sigillorum nostrorum munimine dignum duximus roborari . Actum anno Domini Mo CCo vicesimo sexto , mense augusto .

Petrus

Beati Dyonisii

Trapis

Trapis

Beate Marie

l'espole

Namthodorum

Sanctum Dyonisium

Trapas

Namthodorum

Nativitate

Trapas

Trapis

Trapas

Sanctum Dyonisium

Sanctum Dyonisium


| De securitate quam debet facere Guido de Caprosia pro hominibus suis pro quitatione usuagii nemorum | Ego Guido dominus Caprosie miles , notum facio tam presentibus quam futuris quod ego pro me et heredibus meis teneor talem securitatem facere religioso viro karissimo domino meo Odoni . . abbati Beati Dyonisii et ejus conventui pro quitatione usuagii quod dicunt se habere homines mei de Sanlitiis , de Dona Petra et de Chovillia in boscis Beati Dyonisii de baillivia Belli Rami , qui homines sunt adhuc infra etatem , qualemcumque nobiles viri dominus Ferricus Pastez Francie marescallus et dominus Adam de Milliaco domini regis miles dixerint facere me debere ; et si contingeret aliquem predictorum militum decedere , quicquid dominus Johannes de Bellomonte cum eorumdem altero super premissa securitate facienda diceret promitto . Et per has presentes litteras meas me et heredes meos obligo tenere et firmiter observare , et a supradictis hominibus et eorum heredibus facere firmiter observari . In cujus rei testimonium , presentes litteras , sigillo meo sigillatas , tradidi abbati et conventui supradictis . Datum die veneris ante festum Assumptionis beate Marie , anno Domini millesimo CCo quadragesimo quarto .

Guido de Caprosia

Guido

Caprosie

Odoni

Beati Dyonisii

Sanlitiis

Dona Petra

Chovillia

Beati Dyonisii

Belli Rami

Ferricus Pastez Francie marescallus

Adam de Milliaco

Johannes de Bellomonte


| Compromissio facta inter nos et Galterum de Nantolio | Ego Galterus de Nantolio miles , omnibus presentes litteras inspecturis , salutem . Noverit universitas vestra quod , cum ego impeterem abbatem et conventum Sancti Dyonisii , petens ab eis tensamentum in terra eorum apud Moncellum et usuarium ad molendinum meum de Levyes in nemore eorumdem , ego et dicti abbas et conventus misiam fecimus in priorem de Argentolio et dominum Alexandrum de Ritoria , promittentes sub pena decem marcharum argenti quod nos tenebimus quicquid duo arbitri dixerint de jure secundum inquisitionem legittime factam ; dictum autem suum proferre debent infra festum Sancti Johannis Baptiste . Actum anno Domini millesimo CCo XXo VIIIo , pridie kalendas aprilis .

Galterum de Nantolio

Galterus de Nantolio

Sancti Dyonisii

Moncellum

Levyes

Argentolio

Alexandrum de Ritoria


| De compromissione facta inter nos et Johannem de Nantolio | Ego Johannes de Nantolio miles , universis notum facio quod , cum contentio suborta fuisset inter me ex una parte et religiosos viros Guillelmum Dei gratia abbatem Beati Dyonisii in Francia et ejusdem loci conventum ex altera , super eo videlicet quod ego dicebam me debere habere super quibusdam hominibus in baillivia de Belloramo annis singulis tensamentum , tandem pro bono pacis contentionem hinc inde subortam inter me et dictos . . abbatem et conventum volumus sic soppiri . Compromissum enim fuit ex parte mea in Guidonem dictum Chevrel militem et ex parte dictorum . . abbatis et conventus in Lambertum de Tertia Leuca , in hunc modum quod ego et Guido de Levie miles , qui hanc eandem habet conventionem cum dictis . . abbate et conventu , debemus solummodo tres homines nominare , et dictos . . abbas et conventus tres similiter nominabunt ; et si vellemus dictos tres , duos vel unum producere de hominibus dictorum . . abbatis et conventus et ipsi similiter de nostris , utrique tam ego et dictus Guido ex una parte , dictus . . abbas et conventus ex altera compelleremus ipsos veritati super ista inquisitione testimonium perhibere ; et dicti inquisitores a dictis sex a nobis hinc inde nominatis debent inquirere diligenter , ubi videlicet in domibus sive campis gagiare seu nantare debemus si forte contingat aliquem de hujusmodi hominibus non solvere tensamentum . Ego vero de hujusmodi tenendo arbitrio dedi meas patentes litteras dictis . . abbati et conventui , sigilli mei munimine roboratas . Datum anno Domini millesimo CCo XLo quinto , mense decembri .

Johannem de Nantolio

Johannes de Nantolio

Guillelmum

Beati Dyonisii

Francia

Belloramo

Guidonem dictum Chevrel

Lambertum de Tertia Leuca

Guido de Levie

Guido


| De decima et quibusdam aliis datis nobis apud Levias | Omnibus presentes litteras inspecturis , officialis curie Parisiensis , salutem in Domino . Notum facimus quod in nostra presentia constitutus Galterus presbyter Sancti Eustachii de Foresta , Rothomagensis dyocesis , filius quondam defuncti Stephani de Leviis , recognovit coram nobis se dedisse et concessisse in puram et perpetuam elemosinam viris religiosis . . abbati et conventui Sancti Dyonisii in Francia decimam quam habebat jure hereditario , ut dicebat , in territorio quod vocatur Levies , inter forestam Sancti Dyonisii et aquam que vocatur Yveta , ut dicitur , et quatuor denarios annui census habendos et percipiendos a dictis . . abbate et conventu annuatim in posterum super quadam pecia prati et terre sita inter dictam forestam et aquam de Yveta , ut dicitur , in censiva ecclesie Sancti Dyonisii predicti , ut dicitur , que pecia prati et terre ad ipsum pertinebat jure hereditario , ut dicebat , unacum octo denariis capitalis census quos ipsi . . abbas et conventus habent et percipiunt ratione censive annuatim in festo Sancti Andree , promittens fide in manu nostra prestita corporali quod contra premissa per se vel per alium non veniet in futurum . Quod autem audivimus hoc testamur , salvo jure alieno . Datum anno Domini millesimo CCo XLo octavo , mense junio .

Levias

Parisiensis

Galterus

Sancti Eustachii

Foresta

Rothomagensis

Stephani de Leviis

Sancti Dyonisii

Francia

Levies

Sancti Dyonisii

Yveta

Yveta

Sancti Dyonisii


| De testibus super dampnis et injuriis que Matheus major de Damna Petra et fratres sui et nepotes contulerunt ecclesie nostre | Hic sunt testes de dampnis et injuriis quas Matheus major de Domna Petra et fratres sui et nepotes intulerunt ecclesie Beati Dyonisii . Dominus Symon de Livies juratus dicit quod Matheus major non habet majoriam de Domna Petra jure hereditario et quod fuit presens apud Bellum Ramum tempore Hugonis Mediolanensis abbati Sancti Dyonisii quando pater Mathei confessus fuit coram dicto . . abbate quod nullum jus hereditarium reclamabat in majoria . Dixit etiam quod nichil habet in forefactis nisi ipsemet capiat nec in revestimentis nisi ipsemet faciat . De quinque solidis censualibus et de duodecim denariis nihil scit . De usuario quod dictus Matheus reclamabat in nemore Sancti Dyonisii , dicit quod cum majoria de Domna Petra et majoria de Aneto essent una et postea dividerentur , pater suus amovit fratrem Ysembardum avunculum Mathei ab illo usuario quia jus in ea non habebat et ille due majorie eodem jure censebantur . De dampnis que contulit Matheus ecclesie Beati Dyonisii dicit dominus Symon quod bene estimat illa dampna mille marchas et amplius . Dominus Symon de Malveriis juratus dixit quod nescit utrum majoria de Domna Petra pertineat ad Matheum jure hereditario vel non , sed audivit dici a quodam milite domini Milonis de Livies quod ipse fuit presens quando Ysembardus pater Mathei confessus fuit coram abbate Beati Dyonisii quod non tenebat jure hereditario majoriam de Domna Petra . De dampnis quod ipse et ejus familia intulit ecclesie Beati Dyonisii dicit quod nescit ea estimare , sed bene scit quod per ipsum et familiam suam ecclesia Beati Dyonisii sustinuit dampna enormia . Dominus G . de Limoiis juratus dixit quod nescit utrum majoria pertineat ad Matheum jure hereditario vel non . De dampnis dicit quod ipse vel alius qui sit in patria nesciret illa estimare . Dominus Alexander de Bordis juratus dixit quod nichil scit de majoria . De dampnis dicit quod bene scit Matheum multos excessus et dampna fecisse de nemoribus Beati Dyonisii . Dominus P . Caper juratus dixit idem de omnibus quod dominus Alexander et adjecit quod illi qui debebant esse custodes erant vastatores . Dominus P . de Senlices juratus dixit idem de omnibus quod dominus G . de Limoiis . Dominus Renaudus de Coognieres juratus dixit quod nichil scit de omnibus nisi hoc quod vidit Matheum et familiam suam cedentes ligna et deferentes extra nemora Sancti Dyonisii . Dominus Odo de Sarnay juratus dixit quod nichil scit de omnibus nisi de auditu . De dampnis nemorum dicit quod ipse vel alius nesciret illa estimare . Dominus Alexander juratus dixit quod nichil scit nisi de dampnibus , de quibus dicit idem quod dominus P . Caper . Theobaldus de Mesnilio juratus dixit quod nichil scit de majoria nisi de auditu . De dampnis dicit idem quod alii . Guerinus de Chonei juratus dixit idem quod alii . Guillelmus de Gais juratus dixit idem quod alii . Johannes de Moncel juratus dixit idem quod alii . Groart juratus dixit idem quod alii ; adjecit etiam quod Matheus et fratres sui et nepotes ibi ponebant operarios ad ligna cedenda et vendebant illa . Tyboudus juratus dixit idem quod alii . Dominus Milo de Livies juratus dixit de confessione quam fecit pater Mathei quod nullum jus habebat in majoria de Domna Petra , idem quod Symon de Livies . Frater Garnerus conversus Sancte Marie de Vallibus sub ordinis sui obtestatione dixit quod bene estimat dampna que Matheus major intulit ecclesie Beati Dyonisii de nemoribus suis CCC libras parisiensium ad minus . Requisitus utrum dictus Matheus de jure possit aliquid recipere ab hominibus patrie ut habeant usum aliquem in dictis nemoribus , dixit quod non , nec panes nec aliud , licet contra jus aliquando istud fecerit . De majoria nichil scit , sed credit quon non habebat illam jure hereditario , quia ita audivit dici a majoribus suis . Johannes de Moncel juratus dixit quod pro defectu custodie quam Matheus major debebat facere in nemoribus Beati Dyonisii passa est ecclesia dampna usque ad ducentas libras . Stephanus Bretel juratus dixit quod bene estimat ducentas libras ad minus dampna que Matheus major intulit ecclesie Sancti Dyonisii de suis nemoribus . Guimbertus Seruci juratus dixit quod Matheus major et sui fecerunt ecclesie Beati Dyonisii dampna de suis nemoribus usque ad ducentas libras . Dixit etiam quod idem Matheus et sui , ipso vidente , habebant suos operarios in nemoribus Sancti Dyonisii et vendebant illud tanquam suum esset . Raimundus sacerdos et monachus , qui fuit prepositus apud Bellum Ramum , juratus dixit quod de majoria nichil scit nisi de auditu , videlicet quod audivit dici quod major non habebat eam jure hereditario . De dampnis illatis ecclesie Beati Dyonisii per Matheum et suos dicit quod bene estimat illam quingentas libras sicut credit , et certus est quod tempore sui prepositatus intulit dampna ecclesie ad valorem ducentarum librarum . Isti sunt testes qui viderunt quando Galterus de Gennes , Petrus de Sarneio , Radulphus Marie et Matheus major de Domna Petra venerunt ad domum presbiteri de Mesnilio cum armis ut interficerent prepositum de Bello Ramo , videlicet : presbiter de Mesnilio , Guibertus decanus , Adam clericus . Isti tres dixerunt quod viderunt supradictos quatuor euntes per villam cum ensibus nudatis et querentes prepositum memoratum ad interficiendum tam in domo sacerdotis quam in aliis domibus et quod fregerunt hostium camere sacerdotis .

Matheus

Damna Petra

Matheus

Domna Petra

Beati Dyonisii

Symon de Livies

Matheus

Domna Petra

Bellum Ramum

Hugonis

Mediolanensis

Sancti Dyonisii

Mathei

Matheus

Sancti Dyonisii

Domna Petra

Aneto

Ysembardum

Mathei

Beati Dyonisii

Symon

Symon de Malveriis

Domna Petra

Matheum

Milonis de Livies

Ysembardus

Mathei

Beati Dyonisii

Domna Petra

Beati Dyonisii

Beati Dyonisii

G. de Limoiis

Matheum

Alexander de Bordis

Matheum

Beati Dyonisii

P. Caper

Alexander

P. de Senlices

G. de Limoiis

Renaudus de Coognieres

Matheum

Sancti Dyonisii

Odo de Sarnay

Alexander

P. Caper

Theobaldus de Mesnilio

Guerinus de Chonei

Guillelmus de Gais

Johannes de Moncel

Groart

Matheus

Tyboudus

Milo de Livies

Mathei

Domna Petra

Symon de Livies

Garnerus

Sancte Marie de Vallibus

Matheus

Beati Dyonisii

Matheus

Johannes de Moncel

Matheus

Beati Dyonisii

Stephanus Bretel

Matheus

Sancti Dyonisii

Guimbertus Seruci

Matheus

Beati Dyonisii

Matheus

Sancti Dyonisii

Raimundus

Bellum Ramum

Beati Dyonisii

Matheum

Galterus de Gennes

Petrus de Sarneio

Radulphus Marie

Matheus

Domna Petra

Mesnilio

Bello Ramo

Mesnilio

Guibertus

Adam


| Preceptum Karoli de Sindelitias | In nomine sancte et individue Trinitatis , Karolus gratia Dei Rex . Si ex regie potestatis nostre munificentia sancta loca ditamus , etc . Quapropter noverit omnium fidelium nostrorum , praesentium scilicet et futurorum industria , quod ob amoren Dei et reverentiam preciosissimi ac specialis protectoris nostri magni Dionysii sociorumque eius et remedium animarum domni scilicet ac genitoris nostri Hludovici sanctae recordationis Augusti , seu genitricis nostrae Judith Imperatricis nostraeque mercedis emolumentum , villam quandam sitam in pago Parisiaco , cuius vocabulum est Scindelicias , cum omnibus ad se pertinentibus , tam mansis quam terris , vineis , filius , pratis , pascuis , mancipiis vel quicquid dici aut vocari potest , cum colonicis , ubi et ubi conjacentibus iam dicto glorioso domno ac protectori nostro Dionysio sociisque eius per hoc nostre auctoritatis praeceptum perpetuo possidendam concedimus . Ea conditione , ut in luminaribus vel monachorum ipsius Monasterii refectionibus , atque pauperum susceptionibus , secundum dispositionem nostram et dierum denominationem ac numeri quantitatem redditus ipsius villae a fratribus supradicti Monasterii dividantur ac ordinentur . Quae dispositio nostra talis habetur , videlicet ut idibus mensis vinii quando me dominus nasci in mundo voluit et octavo idus julii . Quando Sanctus Sanctorum nos ungi in regem sua dignatione disposuit : sed et octavo decimo kalendas februari . Quando me Rex Regum , fugatis atque contritis ante faciem divine potentie nobiscum agente , in regnum restituit . Quae commemorationis post obitum nostrum in depositionis diem cum me dominus viam universae carnis ingredi iusserit , convertatur . Necnon et idibus decembris quando me dilectam coniugem Yrmintrudem uxoreo vinculo copulavit , verum et quinto kalendas octobris , quando ipsa dulcissima nobis coniux nata fuit . Quae commemoratio convertatus in depositionis eius diem , quando divina vocatione ab hac mortalitate migraverit ; ipse refectiones fratribus in nostram memoriam , verum et iuxta possibilitatem pauperibus praeparentur , ut specialiter atque sollempniter in postfuturis diebus commemoratio nostra ex praedicta villa agatur ; et quicquid exinde de conlaborationibus et redditibus superfuerit , totum in refectorio fratrum ad victum illorum supplendum , scilicet ad pisces comparandos , ceteraque necessaria victui apta , infirmorumque consolationibus et hospitum in refectorium venientium usibus conferantur . Et quoniam quotidianis sumptibus de praescripta donatione nostra , annuente Domino , fratribus ministrabitur ; ipsi quoque fratres , in eodem sancto Cenobio degentes , per futura tempora sicut qui tunc aderant fuerunt polliciti quinque psalmos statim post Primam in Choro astantes ante altare , quod Gazophylatium vocatur , ubi sepulturam nostram , sita Deus voluerit , disposuimus , tam in vita nostra , quam post obtium pro nobis cantent et sacerdos deputetur , qui cotidie pro nobis similiter missam celebret ; per cuius manus tres fratres oblationes pro nobis Domino offerant et de vino quod in vineis predicte ville natum fuerit , decem modios in Sacrario fratres mittent quod mixtum fiat vino in sacrificio deputato : quatinus ex donariis voti nostro etiam sacrosancto sacrificio portio deesse non debeat . Sed et ordinetur qualiter lampas una ante praescriptum altare exinde ardeat ut sanctorum meritis ac fratrum ipsius monasterii devotis orationibus lux nobis perpetua luceat et non liceat alicui in futurum abbati ex eadem villa cuilibet quicquam in beneficium dare , sed eo modo , sicut nostra ordinatio continentur , in luminaribus saepe dicti sapeiusque dicendi domni patroni nostro Dionysii pretiosi sociorumque et fratrum usibus pauperumque pastionibus praescripta villa deferviat . Quatenus et in presenti seculo nobis exinde prosperitatis accrescat felicitas , et in futuro gloriae pro venia sempiterna majestas . Ut autem haec nostre traditionis auctoritas pleniorum per futura tempora obtineat in dei nomine vigorem eam manus nostre suscriptione et anuli nostri consignatione roborari decrevimus . Signum Karoli gloriosissimi regis . Hildeboldus regie dignitatis notarius ad vicem Hlulovici abbatis recognivit . Datum tercio decimo kalendas octobris , indictione decima , anno XX III regnante Karolo gloriosissimo Rege . Actum Compendio palatio regio in dei nomine feliciter . Amen .

Karoli de Sindelitias

Karolus

Dionysii

Hludovici

Augusti

Judith

Parisiaco

Scindelicias

Dionysio

Gazophylatium

Sacrario

Dionysii

Karoli

Hildeboldus

Hlulovici

Karolo

Compendio


| De usagio quod presbiter de Mesnilio habebat in nemore de Bella Penna a nobis empto | Officialis curie Parisiensis , omnibus presentes litteras inspecturis , salutem in Domino . Notum facimus quod abbas et conventus Sancti Dyonisii in presentia nostra satisfecerunt N . presbitero de Mesnilio Sancti Dyonisii in decem libris parisiensium ad emendos redditus ecclesie sue , quas tenebantur eidem solvere sacerdoti ex quadam compositione que per venerabilem virum patrem nostrum Petrum Parisiensem episcopum facta fuit inter dictos . . abbatem et conventum Sancti Dyonisii et N . presbiterum supradictum , cum inter ipsos ex una parte et sepedictum presbiterum ex altera causa verteretur super quodam usagio quod idem presbiter dicebat se habere in nemore Beati Dyonisii quod vocatur Bella Penna . Datum anno Domini Mo CCo octavo decimo , mense novembri .

Mesnilio

Bella Penna

Parisiensis

Sancti Dyonisii

N

Mesnilio Sancti Dyonisii

Petrum

Parisiensem

Sancti Dyonisii

N

Beati Dyonisii

Bella Penna


| Compromissio inter nos et ecclesiam de Rosca in magistrum Johannem de Porta et officialem Parisiensem | Universis presentes litteras inspecturis , magister Johannes de Porta et . . officialis Parisiensis , salutem in Domino . Notum facimus quod , cum viri religiosi . . abbas et conventus Beati Dyonisii in Francia ex una parte et . . abbas et conventus Beate Marie de Roscha ex altera parte in nos compromisissent super quadam controversia inter predictas partes , ut dicebant , super decimam cujusdam terre site in territorio de Bello Ramo , continentis circiter quinque arpenta , quam decimam procurator ipsorum . . abbatis et conventus Beati Dyonisii dicebat ad ipsos . . abbatem et conventum Beati Dyonisii pertinere tum quia in terra dicti territorii veteres decimas percipiebant , tum quia super hoc privilegium a Sede apostolica habebant , tum quia ipsi . . abbas et conventus Beati Dyonisii concesserant ipsis . . abbati et conventui de Roscha dictum territorium tenere in manu mortua tali conditione quod decima in dicto territorio esset ipsis . . abbati et conventui Beati Dyonisii salva ; procurator vero ipsorum . . abbatis et conventus de Roscha ex adverso dicebat ipsos ad prestationem dicte decime non teneri , quia super hoc erant apostolico privilegio muniti ; inspectis privilegiis apostolice Sedis utriusque partis et litteris . . abbatis et conventus Beati Dyonisii super concessione predicta confectis auditisque racionibus quas utraque pars proponere voluit coram nobis , procuratoribus predictarum partium presentibus et ordinationem nostram sibi tradi poscentibus , habito consilio consilium prudentum , ordinationem nostram protulimus in hunc modum : nos magister Johannes de Porta et . . officialis Parisiensis pronuntiamus per ordinationem nostram quod decetero abbas de Roscha et conventus ejus loci tenentur solvere religiosis viris . . abbati et conventui Beati Dyonisii in Francia decimam circiter quatuor arpentorum novalium suorum in terro territorio de Bello Ramo ; de arreragiis et expensis absolvimus dictos . . abbatem et conventum de Roscha . Actum anno Domini millesimi CCo Lo octavo , die veneris post octabas Purificationis beate Virginis .

Rosca

Johannem de Porta

Parisiensem

Johannes de Porta

Parisiensis

Beati Dyonisii

Francia

Beate Marie de Roscha

Bello Ramo

Beati Dyonisii

Beati Dyonisii

Beati Dyonisii

Roscha

Beati Dyonisii

Roscha

Sedis

Beati Dyonisii

Johannes de Porta

Parisiensis

Roscha

Beati Dyonisii

Francia

Bello Ramo

Roscha


| De X libris turonensium quas confessus fuit Theobaldus de Noviaco recepisse a domino Herveo de Caprosia | Universis presentes litteras inspecturis , Matheus permissione divina ecclesie Beati Dyonisii in Francia abbas humilis , salutem in Domino sempiternam . Notum facimus quod in nostra presentia constitutus dilectus noster Theobaldus de Noviaco , illustris domini . . comitis Pictavensis panetarius , recognovit se recepisse a nobili viro domino Caprosie decem libras turonensium in quibus idem dominus Herveus eidem Theobaldo tenebatur ex causa mutui , ut dicebat ; de qua pecunie summa dictus Theobaldus dictum dominum Herveum quitavit coram nobis penitus et expresse , promittens bona fide quod contra dictam quitationem per se vel per alium non veniet in futurum nec venire aliquatenus attemptabit . In cujus rei testimonium , presentibus litteris sigillum nostrum duximus apponendum . Datum anno Domini Mo CCo LXm° septimo , die martis post Purificationem beate Marie Virginis .

Theobaldus de Noviaco

Herveo de Caprosia

Matheus

Beati Dyonisii

Francia

Theobaldus de Noviaco

Pictavensis

Caprosie

Herveus

Theobaldo

Theobaldus

Herveum


| De centum octoginta bosci concessis Matheo majori de Dampetra in augmentum majorie sue | Petrus Dei gratia Beati Dyonisii abbas et ejusdem loci conventus , notum facimus universis quod nos Matheo majori nostro de Dampetra dedimus et concessimus in augmentum majorie sue centum et octoginta arpennos bosci nostri de Chardon'villari capiendos versus Caprosiam , sicut dominus Guillelmus Menerius et Renoldus Arcuarius ei tradi decreverunt , eodem modo tenendos quo majoriam supradictam dinoscitur possidere ; ipse vero , fratres , soror et uxor ejus propter hanc donationem nostram a nobis ei factam quicquid juris et consuetudinis in omnibus boscis nostris habebant vel reclamabant nobis in perpetuum quitaverunt et coram domino rege et mandato ejus dederunt sacramentum quod in dictis nemoribus nostris aliquid jus vel consuetudinem nunquam decetero reclamabunt . Actum anno gratie millesimo CCo vicesimo secundo , mense aprili .

Matheo majori de Dampetra

Petrus

Beati Dyonisii

Matheo majori nostro de Dampetra

Chardon'villari

Caprosiam

Guillelmus Menerius

Renoldus Arcuarius


| Confirmatio Philippi regis de bosco quem dedit Petrus abbas majori de Dampetra | In nomine sancte et individue Trinitatis , amen . Phillipus dei gratia francorum rex . Noverint universi pariter et futuri nos inspexisse litteras dilectorum nostrorum Petri abbatis et conventus Beati Dyonisii sub hac forma . Petrus Dei gratia Beati Dyonisii abbas et ejusdem loci conventus , notum facimus universis quod nos Matheo majori nostro de Dampetra dedimus et concessimus in augmentum majorie sue centum et octoginta arpennos bosci nostri de Chardonvillari capiendos versus Caprosiam , sicut dominus Guillelmus Menerius et Renoldus Arcuarius ei tradi decreverunt , eodem modo tenendos quo majoriam supradictam dinoscitur possidere ; ipse vero , fratres , soror et uxor ejus propter hanc donationem nostram a nobis ei factam quicquid juris et consuetudinis in omnibus boscis nostris habebant vel reclamabant nobis in perpetuum quitaverunt et coram domino rege et mandato ejus dederunt sacramentum quod in dictis nemoribus nostris aliquid jus vel consuetudinem nunquam decetero reclamabunt . Actum anno gratie Mo CCo XX secundo , mense aprili . Ut autem promissa perpetue stabilitatis robur obtineat . Nos ad petitionem abbatis et majoris predictorum hec testamentum et presentem paginam sigilli nostri auctoritate et regii nominis karactere inferimus annotato salvo iure nostro sigillamus . Actum apud Sancti Germanum in Laya . Anno domini incarnationis M CC vicesimo secundo . Regni vero nostri anno quadragesimo tertio . Astantibus in palatio nostro quorum nomina supossita sunt et signa . Dapifero nullo . Buticulario nostro . Signum Bartholomeus camerarii . Signum Mathei constabularii . Data vacante cancellaria .

Philippi

Petrus

Dampetra

Phillipus

Petri

Beati Dyonisii

Petrus

Beati Dyonisii

Matheo majori nostro de Dampetra

Chardonvillari

Caprosiam

Guillelmus Menerius

Renoldus Arcuarius

Sancti Germanum

Laya

Bartholomeus

Mathei


| De quatuor modiis avene et aliis multis que nobis vendidit dominus Herveus de Caprosia , que omnia tenebat a nobis in feodum | Universis presentes litteras inspecturis , Herveus dominus Caprosie miles , salutem in Domino . Notum facio quod , cum ego haberem et perciperem annuatim quatuor modia et dimidium avene vel circiter apud Trapas et apud Elencort , item quatuor libras parisiensium apud Trapas , videlicet viginti solidos super censibus dicte ville et sexaginta solidos super taillia . . abbatis Beati Dyonisii in Francia quam habet in dicta villa de Trapis et in villa de Elencort , item quandam redevantiam apud Trapas , que vocatur parvum molagium , item et duodecim denarios quos dictus . . abbas solvere tenebatur annuatim pro serviente qui avenagia colligebat predicta , que omnia tenebam in feodum ab ecclesia Beati Dyonisii in Francia ; item cum Guillermus dictus Hostiarius teneret in feodum ab Ansello de Meancort milite , consanguineo meo germano , quoddam aliud avenagium et partem parvi molagii in dicta villa de Trapis , quod feodum ipse Ansellus tenebat a me in feodum et ego illud tenebam in feodum ab ecclesia Beati Dyonisii predicta ; item cum dominus Johannes de Malrepast miles teneret a me in feodum quicquid ipse habebat in nemore de Freteio juxta Templum de Villa Dei et ego illud tenerem in feodum ab ecclesia Beati Dyonisii predicta , ego omnia supradicta vendidi , tradidi et concessi et adhuc vendo , trado et concedo religiosis viris . . abbati et conventui dicte ecclesie tenenda , habenda , percipienda et possidenda in manu mortua eisdem religiosis et eorum successoribus in perpetuum libere , pacifice et quiete ad suam voluntatem penitus faciendam , pro trecentis libris turonensium , de quibus teneo me penitus pro pagato , renuntians exceptioni non numerate pecunie et precii non soluti , specialiter et expresse transfferens in ipsos religiosos quicquid juris , possessionis , proprietatis et dominii habebam et habere poteram in premissis omnibus et singulis ; cedens eisdem omnia jura et omnes actiones mihi competentes et competituras in premissis contra omnes ; volens quod dictus Guillermus et ejus successores et dictus Guillermus dominus Johannes pro premissis in quantum ipsos tangit veniant ad fidem et homagium religiosorum ipsorum ; que omnia predicta et singula promitto fide data corporali me defensurum et garantizaturum eisdem et eorum successoribus ab omnibus et contra omnes secundum usus et consuetudines patrie approbatas et secundum jus et specialiter contra ipsum Ansellum ; promittens me facturum et curaturum quod ipse Ansellus in dicto feodo dicti Guillermi nichil decetero reclamabit et quod ipsi Guillermus et Johannes ad fidem et homagium venient abbatis et conventus predictorum ; ad hec omnia obligans me et heredes meos et omnia bona mea mobilia et inmobilia , presentia et futura , ubicumque sint . Preterea ego Maria uxor dicti Hervei , spontanea , non coacta , omnibus premissis consencio specialiter et expresse et ea rata habeo penitus et accepta , promittens per fidem meam prestitam corporalem quod contra premissa per me vel per alium racione dotis , donationis propter nuptias , maritagii , conqueste aut qualibet alia racione non veniam in futurum et quod in eis nichil decetero reclamabo . Et ut premissa rata maneant atque firma in futurum , nos Herveus et Maria eisdem religiosis dedimus presentes litteras sigillis nostris sigillatas . Datum mense octobri , anno Domini Mo ducentesimo septuagesimo quinto .

Herveus de Caprosia

Herveus

Caprosie

Trapas

Elencort

Trapas

Beati Dyonisii

Francia

Trapis

Elencort

Trapas

Beati Dyonisii

Francia

Guillermus

Hostiarius

Ansello de Meancort

Trapis

Ansellus

Beati Dyonisii

Johannes de Malrepast

Freteio

Templum

Villa Dei

Beati Dyonisii

Guillermus

Guillermus

Johannes

Ansellum

Ansellus

Guillermi

Guillermus

Johannes

Maria

Hervei

Herveus

Maria


| De quodam tercio nobis vendito a domino de Malo Repastu , quod habebat in bosco de Fretai | Omnibus hec visuris , Johannes dominus de Malo Repastu miles , salutem in Domino sempiternam . Notum facio quod ego tercium quod habebam ratione custodie in bosco de Fretay , quod tercium tenebam in feodo ab ecclesia Beati Dyonisii in Francia , spontanea voluntate cum omni jure , jurisdictione , justicia et districtu ad me ratione dicti tercii pertinentibus in bosco predicto et octo parisienses denarios , quos serviens meus de Malo Repastu , qui pro tempore erat apud Trapas , in festo beati Georgii percipere consuevit . . abbati et conventui dicte ecclesie vendidi , tradidi et concessi tenendos , habendos , possidendos et percipiendos ab eisdem et eorum successoribus et causam ab ipsis habentibus in perpetuum , libere , pacifice et quiete , ad suam voluntatem penitus faciendam , pro sexaginta libris parisiensium mihi salvis et quitis remanentibus , de quibus teneo me penitus pro pagato , renuntians exceptioni non numerate pecunie nec tradite , non solute , specialiter et expresse transferens in ipsos religiosos quicquid juris , possessionis , proprietatis et dominii habebam et habere poteram in premissis , cedens eisdem omnia jura et omnes actiones mihi competentes et competituras in premissis contra omnes ; que omnia teneor et promitto me eisdem defensurum et garantizaturum ab omnibus et contra omnes secundum usus et consuetudines patrie approbatas , ad hec obligans me et heredes meos et omnia bona mea , mobilia et immobilia , presentia et futura , renuncians omni privilegio crucis , exceptioni doli , fraudis et lesionis et omnibus aliis exceptionibus et allegationibus que contra hec possent obici vel opponi . Preterea ego Guillelmus , filius dicti Johannis primogenitus , omnibus predictis consencio et ea rata habeo penitus et accepta , promittens me decetero per me vel per alium contra aliquatenus non venturum ; et de premissis tenendis et observandis , nos Johannes et Guillelmus fidem dedimus corporalem . In cujus rei testimonium , eisdem religiosis dedimus presentes litteras sigillis nostris sigillatas . Datum anno Domini millesimo CCo septuagesimo quinto , die mercurii post festum beati Nicholai hyemalis .

Malo Repastu

Fretai

Johannes

Malo Repastu

Fretay

Beati Dyonisii

Francia

Malo Repastu

Trapas

Guillelmus

Johannis

Johannes

Guillelmus


| De quinta parte cujusdam feodi siti apud Sanctum Ferreolum empta a Philippo Maltrenchant armigero | Universis presentes litteras inspecturis , officialis curie Parisiensis , salutem in Domino . Notum facimus quod in nostra presentia constituti Philippus dictus Maltrenchant armiger et domicella Houdeardis ejus uxor recognoverunt coram nobis se vendidisse et nomine vendicionis in perpetuum quittavisse religiosis viris abbati et conventui Beati Dyonisii in Francia pro viginti septem libris parisiensium jam sibi solutis a dictis religiosis in pecunia numerata , sicut confessi sunt coram nobis , exceptioni pecunie non habite et non recepte penitus renunciando , quintam partem cujusdam feodi siti apud Sanctum Ferreolum , quam siquidem quintam partem feodi tenebant in feodo a dictis religiosis ut dicebant , et eciam quicquid habebant seu habere poterant apud Sanctum Ferreolum seu pertinenciis ejusdem loci , videlicet in pratis , terris arabilibus , censivis , decimis et aliis rebus apud Sanctum Ferreolum seu pertinenciis existentibus et a dictis religiosis moventibus . Et promiserunt dicti Philippus domicella Houdeardis ejus uxor , fide in manu nostra prestita corporali , jure hereditario , ratione conquestus , dotis , dotalicii seu donationis propter nuptias , seu alio quoquo jure se contra predictam venditionem et quittationem vel aliquid premissorum per se vel per alios non venturos in futurum , et quod dictam venditionem dictis religiosis garantizabunt , liberabunt et deffendent in posterum quocienscumque opus fuerit , in judicio et extra , ad usus et consuetudines Francie , contra omnes ; transferentes exnunc in dictos religiosos omne jus et omnem actionem quod vel quam eisdem competebat seu competere poterat in predicto feodo et ejus pertinenciis quoquo jure ; renunciantes in hoc facto omni exceptioni doli mali , deceptionis ultra dimidiam justi pretii , omni auxilio juris et facti et omnibus privilegiis indultis et indulgendis , et omnibus aliis exceptionibus et deffensionibus que possent sibi prodesse et dictis emptoribus obesse ; quantum ad omnia et singula premissa tenenda , servanda et firmiter adimplenda , se et heredes suos et omnia bona sua et heredum suorum mobilia et immobilia obligantes et jurisdictioni curie Parisiensis supponentes . In cujus rei testimonium , ad peticionem dictorum Philippi et domicelle Houdardis ejus uxoris presentibus litteris sigillum curie Parisiensis duximus apponendum . Datum anno Domini millesimo CCo LXa m° nono , die sabbati in festo beati Clementis , mense novembri .

Sanctum Ferreolum

Philippo Maltrenchant

Parisiensis

Philippus dictus Maltrenchant armiger

Houdeardis

Beati Dyonisii

Francia

Sanctum Ferreolum

Sanctum Ferreolum

Sanctum Ferreolum

Philippus

Houdeardis ejus

Francie

Parisiensis

Philippi

Houdardis ejus

Parisiensis


| De quatuor denariis quos percipiebat annuatim apud Trapas Petrus Flocenvilla armiger nobis venditis | Omnibus hec visuris , Petrus de Flocenvilla armiger , salutem in Domino salutem . Notum facio quod ego vendidi , tradidi et concessi religiosis viris abbati et conventui Beati Dyonisii in Francia quatuor denarios parisiensium quos annis singulis in festo beati Georgii apud Trapas ab ipsis religiosis quidam serviens meus qui pro tempore erat percipere consuevit ratione custodie , quitans ac remittens ipsis religiosis et eorum successoribus dictos quatuor denarios et quicquid juris habebam et reclamabam et habere ac reclamare poteram in eisdem ratione quacumque , pro viginti solidis parisiensium , de quibus teneo me penitus pro pagato , renuncians exceptioni non numerate pecunie , specialiter et expresse promittens me eisdem dictos quatuor denarios annuales defensurum et garantizaturum ab omnibus et contra omnes secundum usus et consuetudines patrie approbatas . In cujus rei testimonium , eisdem religiosis dedi presentes litteras sigillo meo sigillatas . Datum anno Domini Mo CCo septuagesimo quinto , die mercurii post festum beati Nicholai hyemalis .

Trapas

Petrus Flocenvilla armiger

Petrus de Flocenvilla

Beati Dyonisii

Francia

Georgii

Trapas


| De quadam tertia parte cujusdam furni siti apud Donnum Petrum empto a Petro de Chadon milite | Omnibus presentes litteras inspecturis , officialis archidiaconi Pissiacensis in ecclesia Carnotensi , salutem in Domino . Noveritis quod in nostra presencia constituti Petrus dictus de Chadon miles et domina Ligardis ejus uxor recognoverunt se vendidisse et nomine venditionis exnunc et in perpetuum concessisse ad usus et consuetudines patrie religiosis viris abbati et conventui Sancti Dyonisii in Francia terciam partem cujusdam furni siti apud Donnum Petrum , in censiva dictorum religiosorum abbatis et conventus Sancti Dyonisii in Francia , pro precio decem librarum parisiensium , de quibus dicti Petrus de Chadon miles et domina Lygardis ejus uxor se tenuerunt coram nobis plenarie pro pagatis in pecunia numerata , renunciantes expresse coram nobis omni exceptioni dicte pecunie non numerate , non tradite et non solute , quicquid juris , dominii , proprietatis et possessionis predicti Petrus miles et ejus uxor habebant vel habere poterant in dicta tercia parte dicti furni vendita quacumque ratione in dictos emptores exnunc penitus transferendo ; promittentes , fide media in manu nostra prestita corporali , quod contra venditionem istam per se vel per alium non venient in futurum nec venire attentabunt , immo predictam terciam parte dicti furni venditam predictis religiosis , videlicet abbati et conventui , garantizabunt et deffendent bona fide ad usus et consuetudines supradictos . Preterea predicta domina Ligardis uxor dicti Petri militis quicquid juris habebat vel habere poterat in predicta tercia parte dicti furni vendita ratione dotalicii seu dotis seu qualibet alia ratione spontanea voluntate , non coacta nec vi nec dolo ad hoc inducta , de consensu et voluntate et mandato dicti Petri militis mariti sui , coram nobis dictis emptoribus quictavit et in manu nostra libere resignavit , promittens per fidem suam quod contra premissa vel aliquod premissorum non veniet in futurum . Hanc autem venditionem laudavit , voluit et concessit videlicet Pertinus filius predicti Petri militis et quitavit coram nobis dictis emptoribus spontanea voluntate quicquid juris habebat vel habere poterat quacumque ratione in dicta tercia parte dicti furni vendita , promittens per fidem suam quod contra venditionem istam per se vel per alium non veniet in futurum . In cujus rei testimonium et munimen , presentibus litteris sigillum curie nostre duximus apponendum . Datum anno Domini Mo CCo LXo , die martis post Purificationem beate Marie virginis .

Donnum Petrum

Petro de Chadon

Pissiacensis

Carnotensi

Petrus dictus de Chadon

Ligardis

Sancti Dyonisii

Francia

Donnum Petrum

Sancti Dyonisii

Francia

Petrus de Chadon

Lygardis

Petrus

Ligardis

Petri

Petri

Pertinus

Petri


| De XXV arpennis nemorum nobis datis ab abbate et conventu Sarney | Unniversis presentes litteras inspecturis , frater Rogerus dictus abbas Vallium Sarnayi totusque ejusdem loci conventus , Cysterciensis ordinis , Parisiensis dyocesis , salutem in Domino . Noverit universitas vestra quod nos , pensata utilitate nostra et monasterii nostri et deliberatione super hoc habita diligenti , tradidimus et concessimus imperpetuum viris religiosis et discretis abbati et conventui Sancti Dyonisii in Francia , Parisiensis dyocesis , viginti quinque arpenta nemoris signati per certas metas , prout heedem mete plenius demonstrant , de quo nemore plena mentio continetur in quibusdam litteris super hoc confectis , sigillo dictorum religiosum Sancti Dyonisii sigillatis . Quam traditionem et concessionem fecimus dictis religiosis tanquam dominis capitalibus centum arpentorum nemoris nobis in elemosinam collati a nobili viro domino Anselmo de Caprosia milite , domino Medie Curie , et Beatrice uxore ejusdem , ob remedium animarum suarum et ex causis in litteris dictorum conferentium expressis . Ea de causa , quia dicti religiosi domini capitales totius dicti nemoris et a quibus dicti conferentes predicta nemora tenebant , voluerunt et concesserunt quod nos , predicti religiosi Vallium Sarnayi , dicta nemora residua , exceptis viginti quinque arpentis sibi a nobis collatis , teneamus et possideamus in perpetuum in manu mortua et in usus nostros proprios vel causam habentium a nobis usque ad numerum septuaginta quinque arpentorum secundum metas quibus distincta sunt in longum et in latum et in circuitu secundum suas metas et limites absque ulla coactione vendendi , alienandi , distrahendi , et extra manum nostram ponendi , prout in litteris dictorum religiosorum Sancti Dyonisii super hoc confectis quas super nos habemus plenius inter cetera continetur . Nos enim volumus et concedimus quod salva sit nichilominus in toto dicto nemore centum arpentorum omnimoda alta et bassa justicia dictis religiosis Sancti Dyonisii et successoribus eorumdem . In cujus rei testimonium et munimen , presentibus litteris sigillum nostrum duximus apponendum . Datum anno Domini Mo CCo octogesimo tertio , mense junio .

Sarney

Rogerus

Vallium Sarnayi

Parisiensis

Sancti Dyonisii

Francia

Parisiensis

Sancti Dyonisii

Anselmo de Caprosia

Medie Curie

Beatrice

Vallium Sarnayi

Sancti Dyonisii

Dyonisii


| De domo de Borna nobis data | Universis presentes litteras inspecturis , officialis curie Parisiensis , salutem in Domino . Noverint universi quod in nostra presentia constitutus Michael de Borda clericus , ob specialem devotionem quam ad venerabilem ecclesiam Beati Dyonisii in Francia gerebat et toto tempore vite sue gesserat , ut dicebat , et ut in bonis operibus que inibi jugiter exercentur portionem cum ceteris benefactoribus mereretur necnon et pro remedio animarum Hemerici et Matildis , progenitorum suorum , eidem ecclesie manerium suum de Borda cum viginti et uno arpentis terre vel circiter , cum omnibus bonis suis hereditariis suis dumtaxat immobilibus que ex caduco predictorum progenitorum suorum sibi obvenerant , sive in ortis , pratis , terris sive in quibuscumque aliis immobilibus rebus existant sollempni donatione facta inter vivos pure , simpliciter et perpetuo spontaneus contulit et concessit , cedens et transferens exnunc in eandem ecclesiam omne jus possessionis et proprietatis ac omnem actionem utilem et directam et quicquid juris habebat et habere poterat in bonis predictis ; promittens fide prestita corporali quod contra donationem , quitationem et concessionem predictas non veniet per se vel per alium in futurum , nec in dictis possessionibus hereditario jure aut quovis alio quovis aliququidquam decetero reclamabit , omni exceptioni et allegationi facti et juris quantum ad hoc renuncians penitus et expresse . In cujus rei testimonium , sigillum curie Parisiensis presentibus litteris duximus apponendum . Datum mense septembris , anno Domini millesimo CCo octogesimo sexto .

Borna

Parisiensis

Michael de Borda

Beati Dyonisii

Francia

Hemerici

Matildis

Borda

Parisiensis


| De eodem quod precedens | Universis presentes litteras inspecturis , officialis curie Parisiensis , salutem in Domino . Noveritis quod coram nobis in jure propter hoc personaliter constituta domina Johanna , uxor domini Egidii de Clagniaco militis , asseruit coram nobis quod dictus dominus Egidius vendiderat religiosis viris abbati et conventui Sancti Dyonisii in Francia quasdam possessiones , in quibusdam litteris sigillo Castelleti Parisiensis sigillatis contentas , quibus nostre littere presentes sunt annexe , pro certo pretio eidem contento , ut dicebat ; illam venditionem prout in dictis litteris sigillo prepositure Parisiensis sigillatis plenius continetur voluit , laudavit et approbavit et ratam et firmam habuit , et promisit per fidem suam et per juramentum suum super hoc prestitum coram nobis quod contra vendicionem hujusmodi aut contra premissa in litteris predictis contenta per se vel per alium jure aliquo , ratione dotis , dotalicii , donationis propter nuptias , aut aliquo alio jure communi vel speciali non veniet nec venire faciet in futurum , se et heredes suos et omnia bona sua mobilia et immobilia , presentia et futura , quantum ad hoc obligans et se juridictioni curie Parisiensis supponens ; renuntians in hoc facto per jam predictam fidem et per juramentum suum predictum omni exceptioni doli mali necnon in factum , deceptioni , lesioni , circonventioni , beneficio minoris etatis , restitutionis in integrum , beneficio senatus consulti Velleyani sibi a nobis prius exposito , et omnibus aliis exceptionibus tam juris quam facti que contra presens instrumentum proponi possent seu dici , jurique dicenti generalem renuntiationem non valere . In cujus rei testimonium , sigillum curie Parisiensis presentibus litteris duximus apponendum . Datum anno Domini millesimo ducentesimo nonagesimo nono , die lune post Brandones .

Parisiensis

Johanna

Egidii de Clagniaco

Egidius

Sancti Dyonisii

Francia

Castelleti

Parisiensis

Parisiensis

Parisiensis

Velleyani

Parisiensis


| De Sancto Martino in Colle . Preceptum Karoli regis de Maurenciaco | In nomine sancte et individue trinitatis , Karolus , gratia dei rex . Cum ea que fidelibus nostris munificentia liberalitatis nostre largimur , que etiam ipsi ob amorem dei sanctorum reverentiae et servorum christi utilitatibus tradere procurant , nostre autoritatis precepto secundum eorum petitionem ad devotionem ipsorum confirmare satagimus , Christianorum regum consuetudinem exercemus . Proinde noverit omnium fidelium Dei ac nostrorum , presentium scilicet et futurorum , industria quia Leuto , fidelis noster , celsitudinis nostre adiens excellentiam petiit ut res quas ei largitatis nostrae benignitate per nostrae auctoritatis preceptum in proprium tradidimus quasque ipse divinae inspirationis amore conpuntus sancto Dionysio , pretiosissimo patrono nostro , monachisque in ejusdem sancto coenobio consistentibus legaliter tradiderat nostra auctoritate ab eo traditas confirmaremus , quatinus et merces nobis apud Deum per intercessionem jamdicti pretiosissimi protectoris nostri et orationes servorum Dei amplior adcresceret et jamdicti fidelis nostri devotioni plenius satisfacere studeremus . Cujus petitioni liberalissime annuentes , per hoc nostrae auctoritatis preceptum easdem res , villas scilicet quae nuncupatur Maurinciagi curtis , sitam in comitatu Camliacense super fluvium Isere , cum adjacentiis suis ac pertinentiis , villulas videlicet duas ibidem suprapositas praefato nomine nuncupatas cum ecclesia ibidem sita , et in alio loco , villam nuncupatam Croiacum et in tertio loco , in pago in pago Belvacense , in villa quae appellatur Trociacus , mansos duos hoc nostrae confirmationis edito ad prefatam casam Dei eo tenore eaque condicione sicut in donationis vel traditionis carta jamdicti fidelis nostri Leutonis continetur traditas vel confirmatas esse concedimus et imperpetuum per futura tempora confirmamus . Et ut haec nostrae confirmationis auctoritas pleniorem in Dei nomine per ventura tempora obtineat firmitatis vigorem , eam manu nostra subter firmare decrevimus et anuli nostri inpressione signari jussimus . Signum Karoli gloriosissimi regis . Ragemfridus notarius ad vicem Ludovici recognovit . Data XII kalendas februarii , anno V regnante Karolo gloriosissimo rege , indictione VII . Actum in palatio regio . In Dei nomine , feliciter . Amen .

Sancto Martino in Colle

Karoli

Maurenciaco

Karolus

Leuto

Maurinciagi

Camliacense

Isere

Croiacum

Belvacense

Trociacus

Leutonis

Karoli

Ragemfridus

Ludovici

Karolo


| Preceptum Karoli regis de Curteolis | In nomine sancte et individue Trinitatis patris , scilicet filii et spiritus sancti . Ego Philippus Dei gratia Francorum rex . Notum fieri volo omnibus sancte matris ecclesie fidelibus tam presentibus quam etiam futuris . Quod quedam amita mea nomine Adelaidis , videlicet Flandrensis comitissa , presentiam meam adierit obnixe deprecans , ut omnes consuetudines quas habebam in villa que dicitur Curtiliolis , quam ipsa ex suo habere emerat et Sancto Dionysio ad communem fratrum mensam pro remedio anime sue contulerat , eidem sanctissimo loco concederem . Cuius petitioni humiliter condescendens , per suggestionem fidelium meorum eidem prefato loco quod petierat condonavi . Ut autem hec donatio nostre auctoritatis iussu , litteris quas ad notata pleniorem perpetualiter vigorem obtineat , atque stabilis et inconvulsa omni tempore permaneat , ob salutem anime nostre manu propria firmavimus , nostrorumque nonnullis fidelium firmare fecimus , ac sigillo nostro subtus signari commendavimus . Si quis vero hoc preceptum violare et eidem donationi calumpniam inferre presumpserit , centum auri libras regio fisco coactus exsolvat et calumnia eius postmodum irrita et frustrata permaneat . Actum Compendii , anno ab ibcarnatione Domini M LXX III , regnante Philippo rege , anno regni sui XIIII . Signum Widonis Ambianensis episcopus . Signum Theobaldi Sivessionis episcopus . S . Rodulfi comitis . S . Dapiferi . S . Alevini constabularii . S . Widonis buticularii . Ego , Willelmus regis cancellarius relegendo subscripsi .

Karoli

Curteolis

Philippus

Francorum

Adelaidis

Flandrensis

Curtiliolis

Sancto Dionysio

Compendii

Philippo

Widonis

Ambianensis

Theobaldi

Sivessionis

Rodulfi

Alevini

Widonis

Willelmus


| De terra que Fons Bohodi nuncupatur , tradita conditionaliter | In nomine sancte et individue Trinitatis , amen . Odo Dei gratia ecclesie Beati Dyonisii abbas . Quoniam cura nobis est continua et studium spetiale , commissa nobis bona non solum augere vel emendare , verum etiam ne in posterum alienari possint operam dare , iccirco conventionem quandam que inter nos et virum illustrem Matheum , Belli Montis comitem , statuta est presentibus litteris dignum duximus firmare atque omnem in futurum querimoniam exinde vel calumpniam annotatis testibus amputare . Sciant itaque tam futuri quam presentes quod predictus comes Bellomontensis , presentiam nostram cum suis domesticis adiens , expeciit a nobis quandam sibi concedi terram , quam supra memoriam hominum modernorum constat incultam fuisse penitus et infructuosam , in loco qui Fons Bohodii nuncupatur , prope villam que dicitur Maflers , ad stangna videlicet ibidem sibi construenda vel molendinis edificandis vel piscibus confovendis accommoda , eo scilicet tenore ut ecclesia Beati Dyonisii absque omni prorsus expensa terciam partem tam in molendis quam molendinariis vel omnimoda justitia habeat ; nos autem , quotiens per locum ipsum transitum fecerimus , in stangnis eisdem piscari faciemus , similiter et quamdiu Romanus pontifex apud Sanctum Dyonisium demorabitur licebit nobis ibidem sufficienter piscari . Quod si comes villam prope stagnum exstruxerit , ecclesia Beati Dyonisii in quibuslibet emolumentis medietatem per omnia consequetur . Postulavit preterea idem idem comes ut sibi villam liceret construere non longe illinc in terra Sancti Dyonisii inculta , juxta locum qui dicitur Ad Sanctum Martinum in Colle , ea scilicet conditione ut in hospitibus et in villa medietatem omnimode consuetudinis vel exactionis et tallie atque vicarie ecclesia Beati Dyonisii accipiat et omnem exintegro decimam habeat , in terra autem arabili et culta easdem consuetudines quas quam campiparte vel decima sive quibuslibet emolumentis cum omni integritate possideat . De his vero que vel negligentia monachorum vel pravorum hominum malignitate alienata sunt , quicquid ecclesia per se recuperare potuerit sine partitione aliqua totum obtinebit ; ubi autem comitem in recuperando advocatum habuerit , inter se equaliter tam comes quam ecclesia communicabunt . Servientes quoque comitis , sive sint molendinarii sive quilibet ministeriales qui ad hujus conventionis administrationem pertinebunt , facient fidelitatem nobis , et nostri similiter servientes ad ipsum comiti exibebunt . Si nobis placuerit ut grangiam simul edificemus , simul et in sumptu et fructu communicabimus ; sin autem quisque nostrum duos terre arpennos ad edificandum accipiet et juxta libitum suum edificabit . Porro hanc in rebus nominatis partem comiti in augmentum feodi sui concessimus , ea tamen ratione ut nichil horum liceat ei cuiquam homini dare in feodum , sive extraneo scilicet seu cuicumque heredum suorum , nisi tantum Belli Montis comiti . Denique , quoniam hanc petitionem tam nos quam fratres nostri favorabiliter exaudisse visi sumus , idem comes quedam que sui juris esse videbantur pro remedio anime sue vel parentum suorum seu prolis sue stabilitate ipsis sanctis martiribus quiete et sine aliqua vel sua vel heredum suorum reclamatione omnibus in futurum temporibus possidenda concessit , in burgo videlicet Sancti Dyonisii censum tredecim solidorum et octo denariorum ; atque de feodo Rainardi de Lusarchiis quantum infra bannum Sancti Dyonisii adjacere videtur ; et quicquid apud Sanctum Dyonisium usque in presentem diem ipse comes cernitur possedisse , excepto quod annonam de molendino Henrici de Poncello tamdiu retinuit donec filius predicti Henrici cum eo pacem componat et sic ad ecclesiam feodus reveretur . Nec tacendum illud est quod terras nostras quas prius emerat , recepto pretio , nobis reddidit ; noluimus enim ut vel emptione vel vadimonio terras nostras possideret . Quasdam etiam exactiones quas tam ipse quam predecessores ejus in rebus fratrum violenter sibi infra comitatum suum et ditionem usurpaverat libere et quiete habenda nobis condonavit , duos videlicet vini modios quos in torculari nostro apud Morentiacum villam annuatim consequi videbatur et quicquid sub castro Confluenti pro transitu onerarie navis nostre a servientibus nostris exigebatur quietum clamavit , ita ut nec ipse nec heredes vel homines ipsius aliquid exinde ulterius requirere valeant . Omnem preterea consuetudinem quam in nemoribus Beati Dyonisii obtinebat , apud Morentiacum scilicet sive juxta memoratum superius Bohodii Fontem prorsus nobis remisit , ut liberam habeamus potestatem faciendi ex his quod voluerimus vendendi vel defendendi , excepta tantum eradicatione ; ipse vero vel servientes ipsius nullam in illis preter venandi et viature habebunt potestatem . Juravit denique comes ipse , adhibitis sanctis in conventu fratrum et magna hominum frequentia , atque fide firmavit hanc se conventionem et elemosinam et hanc societatem beato Dyonisio omni tempore fideliter conservaturum promisitque quod idipsum ab uxore sua libere concedi et ratum haberi faceret , quodque filium suum in eadem jurare verba compelleret quando ad annos discretionis perveniret . Juraverunt nichilominus quidam ex parte ipsius quod , si quando comes ab hoc pacto et promissione resilire vellet , ad hujus veritatem rei eum reducerent et cogerent pro viribus , excepto labore guerre vel sumptibus ; quorum nomina sunt hec : Hugo frater comitis , Arnulfus de Husseio , Rodulfus de Bella Fontana , Warnerius de Cambleiaco , Petrus de Borrenc , Petrus de Runcherola , Adam de Nucistella , Petrus de Vall' . Testes sunt : Lambertus camerarius , Ermenfredus coquus ; ex parte ecclesie testes sunt : Rogerius frater abbatis , Willelmus Bateste , Wido Brito de Stampis , Willelmus Brustin , Adam de Logiis , Paganus cambiator , Henricus hospitiarius et Suggerius frater ejus , Balduinus de Barra , Theodericus de Murno , Ricardus de Morentiaco , Petrus de Maflers , Rodulfus de Petra Frita .

Fons Bohodi

Odo

Beati Dyonisii

Matheum

Belli Montis

Bellomontensis

Fons Bohodii

Maflers

Beati Dyonisii

Romanus

Sanctum Dyonisium

Beati Dyonisii

Sancti Dyonisii

Ad Sanctum Martinum in Colle

Beati Dyonisii

Belli Montis

Sancti Dyonisii

Rainardi de Lusarchiis

Sancti Dyonisii

Sanctum Dyonisium

Henrici de Poncello

Henrici

Morentiacum

Confluenti

Beati Dyonisii

Morentiacum

Bohodii Fontem

beato Dyonisio

Hugo

Arnulfus de Husseio

Rodulfus de Bella

Fontana

Warnerius de Cambleiaco

Petrus de Borrenc

Petrus de Runcherola

Adam de Nucistella

Petrus de Vall'

Lambertus

Ermenfredus

Rogerius

Willelmus Bateste

Wido Brito de Stampis

Willelmus Brustin

Adam de Logiis

Paganus

Henricus

Suggerius

Balduinus de Barra

Theodericus de Murno

Ricardus de Morentiaco

Petrus de Maflers

Rodulfus de Petra Frita


| De Pago de Praeriis [donatio medietatis bosci de Roceio] | Odo , Dei gratia Beati Dyonisii abbas . Notum sit tam presentibus quam posteris quod Paganus de Praeriis , pro his que Beato Dyonisio auferebat diu excommunicatus , penitentia ductus , Jherosolimam profiscisci volens , in communi capitulo venit rerumque se recognoscens et ut absolveretur humiliter exorans , ea que abstulerat , videlicet quendam hospitem apud Praerias , Bernerius Bulfoldum nomine , et groas de Curcellis et in Francorum villa et aliis locis terras , residente in eodem capitulo bone memorie predecessore nostro abbate Sugerio , reddidit . Cujus humillime petitioni fratres condescendentes , eum absolverunt et omnium beneficiorum ecclesie participationem ei concesserunt . Ipse vero pro tanto beneficio exhilaratus , pro remedio anime sue medietatem partis sue quam habebat in nemore de Roceio , sicut servientes ecclesie per succedentia tempora sine contradictu duelli comprobare poterunt , communi favore filiorum suorum , Ade et aliorum , multis astantibus , in eodem capitulo beato Dyonisio in elemosinam contulit et hanc se conservandum pro posse suo et defendendum promisit et econverso fratres auxilium et consilium more ecclesiastico illi si neccessitas ingrueret se impertiri concesserunt . Hoc etiam de hac communitate sibi proprie retinuit ut illi qui ad molendinos suos apud Praerias molerent ad coquendam farinam illam spinas , genestas et jacens nemus haberent . Preter hoc determinatum est quod ad custodiendum prefatum nemus ecclesia Beati Dyonisi servientem suum poneret , et Paganus suum , et ille de serviente ecclesie et econverso ecclesia de suo fidelitatem acciperet , et nichilominus in venditione predicti nemoris ecclesia servientem suum et Paganus suum poneret , et Paganus de serviente ecclesie atque ecclesia de serviente Pagani fidelitatem haberet nec denominatum nemus alicui dare vel vendere sine assensu abbatis Paganus posset , nec abbas sine suo ; forisfacta autem nemoris communia essent . Hanc conventionem se sine malo ingenio tenendam in communi capitulo sacramento firmavit et hos testes , videlicet Fulconem de Bria et Johannem de Visnecol et Odonem de Ruissi Adamque filium suum primogenitum et alios , secum adhibuit . Veniens autem in presentiam meam et totius capituli , Adam filius predicti Pagani elemosinam quam pater suus fecerat et ut in presenti scripto continetur recognovit et concessit et , ascitis secum multis tam clericis quam laicis , hoc sine aliqua tergiversatione legitime se tenendum sacramento firmavit . Actum communi capitulo apud Sanctum Dyonisium . Testes sunt Paganus cambiator , Girardus nepos Sugerii , Petrus major , Petrus major de Maflers , Wido de , Henricus hospitiarius , Rodulfus frater ejus , Rodericus de Sancto Marcello , Theodericus major de Mur , Sugerius frater ejus , Willelmus Herlevini , Robertus Briselatte , Galterius de Groeley . Signum Willelmi cantoris .

Praeriis

Roceio]

Odo

Beati Dyonisii

Paganus de Praeriis

Beato Dyonisio

Jherosolimam

Praerias

Bernerius Bulfoldum

Curcellis

Francorum

Sugerio

Roceio

Ade

beato Dyonisio

Praerias

Beati Dyonisi

Paganus

Paganus

Paganus

Pagani

Paganus

Bria et Johannem

Visnecol et Odonem

Ruissi Adamque filium

Adam

Pagani

Sanctum Dyonisium

Paganus cambiator

Girardus

Sugerii

Petrus

Petrus major de Maflers

Wido de, Henricus

Rodulfus

Rodericus de Sancto Marcello

Theodericus major de Mur

Sugerius

Robertus Briselatte

Galterius de Groeley

Willelmi


| Hugo abbas et comes Bellemontis | In nomine sancte et individue Trinitatis , amen . Hugo , Dei gratia Beati Dyonisii abbas et Matheus comes Belli Montis et dominus Valesie , universis Dei fidelibus imperpetuum . Noverit universitas fidelium tam presentium quam futurorum quod nos hominibus Mori et hominibus Belli Montis infra muros manentibus nemus de Recondello pro censu avene dedimus . Unaqueque masura Mori unum arpennum nemoris habebit pro una mina avene ; masura Belli Montis infra muros unum arpennum habebit pro una mina et dimidia avene . Et si aliquis de hominibus Mori vel Belli Montis nemoris arpennum dimiserit , in eodem valore in quo recepit dimittet nec aliter dimittere poterit . Hec utique avena singulis annis in crastino Sancti Martini in hieme colligetur . Avena Mori Moro colligetur , et homines Mori deferent eam servientibus nostris ; avena Belli Montis Bellimonte colligetur , et homines Belli Montis deferent eam similiter servientibus nostris . Quicumque pretaxato termino avenam suam non reddiderit pro forisfacto II solidos belvacensium dabit , quos equaliter interpartiemur . Forestarii nostri nemus istud custodient et sacramento astringent quod nulli parcent quem in nemore alterius scindentem inveniant quin eum capiant et forisfactum ante prepositos nostros adducant . Omnes vero illi qui nemus istud obtinebunt sacramento astringentur quod nulli parcent quem ad forisfactum in nemore isto inveniant quin eum ante prepositos nostros adducant , et prepositi sub sacramento suo conjurabunt eum quod verum super hoc dicat . Si dixerit verum est , tenebitur et per quinque solidos parisiensium emendabit . De quibus ille qui eum qui in nemore suo invenerit XII denarios habebit , et quicumque in alterius nemore aliquem ad forisfactum nemoris invenerit , XII denarios habebit et ille cujus nemus fuerit XII denarios . Hec autem forisfacta de Recondello nemore supradicta et avenam nemoris inter nos equaliter partiemur . Disrumpator et omnia forisfacta quocumque modo fiant in nemore Roondelli remanent comiti absque parte abbatis . Ex utraque parte subscribimus testes : ex parte abbatis , Petrus de Vilevolde , Odo de Malbussun , Guillelmus de Mallion , Petrus de Besond , Guillelmus del Poncel ; ex parte comitis , Hugo de Belmont , Ivo de Belmont , Radulfus de Puiseus , Theobaldus de Morangle , Hugo de Luci . Quod ut ratum permaneat , presentem paginam scribi et sigillis nostris muniri fecimus . Actum est hoc anno incarnati Verbi M° C° LXXX° IX° .

Hugo

Bellemontis

Hugo

Beati Dyonisii

Matheus

Belli Montis

Valesie

Belli Montis

Recondello

masura Belli

Montis

Belli Montis

Avena Mori Moro

Mori

Belli Montis Bellimonte

Belli Montis

Recondello

Roondelli

Petrus de Vilevolde

Odo de Malbussun

Guillelmus de Mallion

Petrus de Besond

Guillelmus del Poncel

Hugo de Belmont

Ivo de Belmont

Radulfus de Puiseus

Theobaldus de Morangle

Hugo de Luci


| De Pagano de Praeriis de bosco de Rocey | In nomine sancte et indiuidue Trinitatis , Amen . Ludovicus dei gratia Francorum Rex . Quoniam vita hominum brevis et memoria labilis est dignum est ut controversie que mediantibus sapientibus viris seu transactione seu pacifica compositione sopita sunt , scriptis insinuentur , ne in posterum recidivas pariant questiones . Notum igitur facimus universis praesentibus et futuris quod controversia que inter ecclesiam Beati Dionysii et dominum Paganum de Praellis super nemoribus de Roseai divitius agitata fuerat , aspirante divina gratia hunc finem sortita est . De universis nemoribus de Roseai , medietatem habebit ecclesia beati Dionysii videlicet de Broces , Galentrudis , de Chesnai , sicut tota vallis in se continet , de Busboum , de Buslapidis , de Cuble engarri , de Broca Ade , de Vico , de Fraibouce , sicut salvueres continet usque ad fontem de Buhi , de Brouisses , de Leaele , de Bus , iuxta culturam de nemoribus Theobaldi de magno Roseai , et siqua alia sunt que pertineant ad nemus de Roseai , omnia communia erunt excepto nemore de Fai quod totum est Ecclesie beati Dionysii . Reliquam vero medietatem omnium predictorum nemorum tenebit praenominatus Paganus de ecclesia beati Dionysii , in feodi illius quem ab ipso tenebat incrementum . Si vero abbas qui pro tempore fuerit sive Paganus predictus , aut successor eius , nemus vendere voluerit , alter alterum prohibere non poterit , ipsa tamen venditio ab utroque communiter fiet . Precium vero quod inde percipietur aequaliter inter se divident , uterque suum servientem ponet qui nemus custodiat : Ita quod serviens ecclesie Domino Pagano et econverso serviens Domini Pagani ecclesie fidelitatem iurabit . Si vero serviens ecclesie aliquem in forisfacto nemoris ceperit , quicquid ab eo acceperit , ad villas Maflers portabit . Similiter servienti domini Pagani quod inde acceperit ad Francovillam ferre licebit . Ita tamen quod serviens Ecclesie domino Pagano et vicissim serviens domini Pagani , preposito beati Dionysi forisfacta omnia nunciabit et si de forisfactis querela aliqua orta fuerit , ambo pariter eam tractabunt . Si vero aliqua pars nemorum eradicata fuerit , et in culturam redacta eadem cultura communis erit salvo iure ecclesie beati Dionysii in decima . Iuravit itaque dominus Paganus quod hanc compositionem firmam tenebit et contra omnes de cognatione sua et contra alios de iure ad ipsum calumniantes ecclesiam immunem faciet et illesam custodiet et super hoc feodum suum obligavit . Iuraverunt quoque duo fratres sui videlicet Adam et Petrus se pretaxatam compositionem firmiter observaturos . Agnes etiam mater atque Richoldis soror eorumdem prescripte transactioni assensum prebuerunt . Et ut hoc ratum deinceps et inconcussum permaneat , scribi et sigilli nostri auctoritate precepimus communiri . Actum Parisius anno ab Incarnatione Domini M C LXX III . Astantibus in palatio nostro quorum nomina supposita sunt et signa . Signum Theobaldi comitis Dapiferi nostri . Signum Matthaei Camerarii . Signum Guidonis Buticularii . Signum Radulfi Constabularii . Vacante Cancelaria .

Praeriis

Rocey

Ludovicus

Francorum

Beati Dionysii

Praellis

Roseai

Roseai

beati Dionysii

Broces

Galentrudis

Chesnai

Busboum

Buslapidis

Cuble

Broca Ade

Vico

Fraibouce

Buhi

Brouisses

Leaele

Theobaldi de magno Roseai

Roseai

Fai

Paganus

beati Dionysii

Paganus

Pagano

Maflers

Pagani

Pagano

Pagani

beati Dionysi

beati Dionysii

Paganus

Adam

Petrus

Agnes

Richoldis

Parisius

Theobaldi

Dapiferi

Matthaei Camerarii

Guidonis Buticularii

Radulfi


| De comite Belli Montis | In nomine sancte et individue Trinitatis , amen . Ego Henricus , Dei gratia Silvanectensis dictus episcopus , notum facio tam futuris quam presentibus quod controversiam que vertebatur inter ecclesiam Beati Dyonisii et Matheum comitem de Bello Monte dominus papa mihi terminandam commisit . Erat autem controversia super quibusdam cartis tenendis que erant de observanda societate super quibusdam terris et nemoribus et stagnis et aliis quibusdam possessionibus . Carte autem erant sigillo Beati Dyonisii et sigillo prefati comitis sigillate . Post multas vero allegationes et multorum attestationes ex parte ecclesie Beati Dyonisii a nobis publice receptas , post interdictum etiam quod super comitem et totam terram ejus auctoritate apostolica posueramus , facta est compositio inter eos per gratiam Dei in presentia nostra in hunc modum . Recognovit comes , multis astantibus tam clericis quam laicis in domo nostra Silvanecti , predictas cartas bonas esse et veras , et de abbatis ecclesie et hominibus ejus , emendatione in manu abbatis facta , marcam argenti reddidit . Et si in posterum comes vel ejus ministeriales contra predictas cartas fecerint quod comes emendare non fecerit et ad aliam justiciam pro defectu suo abbatem ecclesie ire fecerit , decem libras parisiensium de predictis abbatis que abbas et sui ad quadraginta vel quinquaginta libras numerabant comes ecclesie persolvet . Hoc autem totum comes , tactis propria manu sanctorum reliquiis , se inviolabiliter observaturum juravit . Quod ne valeat oblivione deleri scripto commendavi et sigilli mei auctoritate firmavi et nomina et signa eorum qui mecum his interfuerunt subter annotavi . Signum Stephani decani ecclesie Sancte Genovefe de Monte . S . Hugonis abbatis Sancti Vincentii Silvanectensis . S . Henrici archidiaconi nostri . S . Stephani decani ecclesie Beati Reguli . S . Bernardi ejusdem ecclesie precentoris . S . Huberti capellani nostri . Actum hoc publice in domo nostra Silvanecti , anno dominice Incarnationis M° C° LXX° VIIII° , nono kalendas septembris , regnante Ludovico rege Francorum .

Belli Montis

Henricus

Silvanectensis

Beati Dyonisii

Matheum

Bello Monte

Beati Dyonisii

Beati Dyonisii

Silvanecti

Stephani

Sancte Genovefe de Monte

Hugonis

Sancti Vincentii Silvanectensis

Henrici

Stephani

Beati Reguli

Bernardi

Huberti

Silvanecti

Ludovico


| De nemore de Luhat et de libertate de Mour et de Fayco Sancti Dyonisii | Ego Johannes comes Belli Montis , notum facio omnibus presentes litteras inspecturis quod , cum inter me et abbatem ac monachos Beati Dyonisii super quibusdam querelis orta esset contentio , in hanc compositionis formam convenimus , videlicet quod nemus de Luath est commune mihi et abbati ac monachis Beati Dyonisii sicut Districta de Maflers . Quicquid est intra metas de Mor villa , de meta ad metam , et de metis versus Isaram recte usque ad Isaram Beato Dyonisio remanet omnino liberum , exceptis tribus feodis que tenent a me Thomas de Morvilla , Ansoldus de Champegnes , Willelmus de Lormesons et in quamcumque manum deveniant salva erunt mihi ; salva etiam mihi una corveia , pro qua habeo annuatim a singulis hominibus ville ejusdem qui integrum redditum solvunt tres denarios belvacenses , ab illis qui dimidium redditum solvunt tres obolos belvacenses ; si vero plus quam integrum redditum aliquis aliquid vel minus tenuerit , secundum hoc augmentabitur vel minuetur ipsa corveia , et hec corveia in media quadragesima apud Mor servienti meo reddetur et si aliquis defecerit , hoc mihi per duos belvacensium solidos emendabit . Preterea , in villis scillicet de Praeres et de Praeroles et de Corcellis , ballivus Beati Dyonisii redditum queret Beati Dyonisii ; si habere non potuerit , de eo qui de redditu ipso reddendo vim fecerit clamabit mihi aut meo preposito , et ego vel meus prepositus faciemus ei reddi ipsum redditum cum emenda mea et cum emenda ipsius ballivi Beati Dyonisii si curia Beati Dyonisii decreverit quod eam debeat ipse ballivus habere . Nemus quod dicitur Li Faiz Beati Dyonisii super fontem de Buhu ego quitavi Beato Dyonisio ad faciendum quod voluerit , salva mea viatura . Pro hac autem compositione abbas et monachi Beati Dyonisii augmentaverunt feodum meum de triginta arpennis nemoris de Roondel super partem hominum de Bello Monte juxta forestam meam . Concesserunt quoque mihi ut faciam fossatum quadraginta pedum in latitudine a poncello de Praeres usque ad boscum de Insula inter campos et pascua , sine detrimento aque ad molendinum eorum et aversione cursus ipsius aque ; et ballivi , servientes , homines Beati Dyonisii aut eorum animalia non capientur , aut emendam facient occasione illius fossati ; super quod fossatum ego faciam et reficiam poncellos ad transitum animalium , quot et quotiens opus fuerit ad arbitrium ballivi Beati Dyonisii terre illius . In cujus rei testimonium et in posterum firmitatem , paginam hanc inde conscriptam sigillo meo munivi . Actum anno Domini M° CC° X° , mense augusto .

Luhat

Mour

Fayco Sancti Dyonisii

Johannes

Belli Montis

Beati Dyonisii

Luath

Beati Dyonisii

Districta de Maflers

Mor

Isaram

Isaram

Beato Dyonisio

Thomas de Morvilla

Ansoldus de Champegnes

Willelmus de Lormesons

Mor

Praeres

Praeroles

Corcellis

Beati Dyonisii

Beati Dyonisii

Beati Dyonisii

Beati Dyonisii

Li Faiz Beati Dyonisii

Buhu

Beato Dyonisio

Beati Dyonisii

Roondel

Bello Monte

Praeres

Insula

Beati Dyonisii


| Thome majoris de Mor | Philippus , Dei gratia Belvacensis episcopus , omnibus ad quos littere presentes pervenerint , salutem . Universitati vestre notum facimus quod Thomas , major Beati Dyonisii de Mor , in nostra presentia constitutus , recognovit se nichil habere in modio illo bladi quem a monachis Beati Dyonisii exigebat , et quod injuste illum exegerat , et ecclesie Beati Dyonisii illum modium imperpetuum coram nobis omnino et absolute quitavit . Et ne in posterum ex incertitudine hujus recognitionis et quitationis oblivione interveniente ecclesie Beati Dyonisii aliqua possit denuo oriri calumpnia , in monumentum et perhennem memoriam hujus rei presentem paginam fecimus inde conscribi et sigilli nostri caractere communiri . Actum anno Domini M° CC° V° , mense octobri .

Thome majoris de Mor

Philippus

Belvacensis

Thomas

Beati Dyonisii de Mor

Beati Dyonisii

Beati Dyonisii

Beati Dyonisii


| Quitacio assemblationis | Ego Matheus comes Belli Montis notum facio universis presentibus et futuris quod , cum peterem ab abbate Beati Dyonisi domino meo assemblationem apud Spinam de Maflers super omnibus querelis que inter me et ipsum emergerent , et ipse abbas eam mihi non recognosceret , tandem sapienti usus consilio in presentia domini mei Henrici abbatis Beati Dyonisi in curia ipsius apud Beatum Dyonisium ipsi assemblationi in perpetuum renuntiavi et ipsam quitavi et recognovi quod debeo venire in curiam ipsius ratione homagii pro recto faciendo et accipiendo super omnibus querelis extra cartas nostras de rebus moventibus quas teneo ab ecclesia Beati Dyonisi et pro ipsarum cartarum nostrarum judicio audiendo si contentio super eisdem cartis emerserit . Ad cujus rei perpetuam firmitatem et posterorum memoriam , presentem paginam sigilli mei karactere confirmavi . Actum apud Beatum Dyonisium , anno Domini M° CC° septimo , mense martio .

Quitacio

Matheus

Belli Montis

Beati Dyonisi

Spinam de Maflers

Henrici

Beati Dyonisi

Beatum Dyonisium

Beati Dyonisi

Beatum Dyonisium


| De racheto | Ego Johannes , comes Belli Montis , notum facio tam presentibus quam futuris quod , quando homagium feci venerabili Henrico abbati Beati Dyonisii , finavi cum eo de relevamento suo ad voluntatem suam . In cujus rei testimonium , ad noticiam posterorum paginam hanc inde conscriptam sigilli mei karactere communivi . Actum anno Domini M° CC° nono , mense martio .

Johannes

Belli Montis

Henrico

Beati Dyonisii


| Quod debet comparere coram abbate Johannes Belli Montis | Ego Johannes , comes Belli Montis , notum facio omnibus presentes litteras inspecturis quod , cum citatus fuissem a domino abbate Beati Dyonisii Henrico pro excessibus quos dicebat dominus abbas me fecisse in nemore Sancti Martini in Colle et comparuissem coram eo juri pariturus quantum deberem , placuit domino abbati , ad preces nobilium virorum domini Mathei de Monte Morenciaco , domini Guillelmi de Garlanda , domini Manasse de Melleto et domini Roberti de Pissiaco et aliorum , differre negotium in eo statu in quo tunc erat , salvo utrique parti jure tunc ei competenti ; et quando dominus abbas vel ejus successor me citare voluerit , ego comparebo coram ipso facturus quod justum fuerit . Actum anno Domini M° CC° duodecimo , mense martio .

Johannes Belli Montis

Johannes

Belli Montis

Beati Dyonisii

Sancti Martini in Colle

Mathei de Monte Morenciaco

Guillelmi de Garlanda

Manasse de Melleto

Roberti de Pissiaco


| De vinea apud Bello Montem pro anniversario regine | Sciant presentes et futuri quod ege Stephanus de Sacro Cesare et Alienor uxor mea , quondam comitissa Belli Montis , dedimus et concessimus in puram et perpertuam elemosinam monachis Beate Marie de Laio totam vineam nostram quam apud Bellum Montem habuimus de emptione quam Matheus comes Belli Montis et dicta Alienor emerunt a Theobaldo de Roncheroles milite , ad faciendum singulis annis anniversarium nostrum et anniversarium regine Ale et patrum nostrum et matrum . Ut autem hec nostra donatio firma et stabilis permaneat , eam sigillorum nostrorum munimine roboravimus . Actum anno gratie M° CC° sexto decimo .

Bello Montem

Stephanus de Sacro Cesare

Alienor

Belli Montis

Beate Marie de Laio

Bellum Montem

Matheus

Belli Montis

Theobaldo de Roncheroles


| Super venditione Le Chasteingnoreie | Ego Johannes comes Belli Montis , notum facio universis presentem paginam inspecturis quod , cum contentio esset inter me et venerabilem virum Henricum abbatem Beati Dyonisii et ejusdem ecclesie conventum super venditione nemoris sui quod est apud Sanctum Martinum in Colle , quod vocatur La Chasteingnoreie , et super advocatione de Chaveillon et piscatione vivarii ipsorum de Ulliaco , quam piscationem petebam nomine domini Ivonis de Bello Monte militis , qui eam ad vitam suam retinuerat , ut ego asserebam . Tandem post multas altercationes ego et dictus abbas et conventus , bonis viris mediantibus , composuimus in hunc modum , videlicet quod dictus abbas et conventus prenominatum nemus totum vendent , exceptis quinque arpennis qui remanebunt circa domum meam ibidem sitam usque ad viginti annos , et de venditione abbas et conventus habebunt medietatem precii et ego aliam , et decetero ipsi cum voluerint memoratum nemus vendent et de venditionibus ipsi medietatem precii habebunt et ego aliam . Ego vero sive heredes mei venditiones a predicto abbate et conventu factas impedire seu differre non poterimus nec ipsos cogere poterimus ad vendendum . Cum autem ipsi dictum nemus bona fide vendiderint , mihi significabunt se ipsum nemus vendidisse , et ab ipsa die qua mihi significaverint computabuntur quindecim dies , infra quos si ego invenero qui venditioni eorum centum solidos vel amplius velit superaddere , illos emptores ipsis mittam quibus vendent , et de pretio ipsi emptores mihi de mea medietate et ipsis abbati et conventui de sua medietate plegios dabunt . Si vero post quindecim alios dies alii emptores coram ipsis comparuerint qui super illam jam secundo factam venditionem centum solidos sicut predictum est vel amplius voluerint addere , dictus abbas et conventus vendent eisdem , et illi emptores , sicut superius dictum est , me et dictum abbatem et conventum de mea et ipsorum parte per bonos plegios securos facient , et ego et dictus abbas et conventus emptori a quo venditio retrahitur propter suum laborem de ipso incremento quadraginta solidos communiter persolvemus . Elapsis vero viginti annis , illos quinque arpennos qui remanebunt circa domum meam similiter dictus abbas et conventus cum voluerint vendent , et de facta venditione ego medietatem pretii habebo et ipsi aliam , et deinceps illos quinque arpennos sicut aliud dictum nemus quando voluerint vendent et de venditione medietatem pretii ego habebo et ipsi aliam , nec amplius ego sive heredes mei in nominato nemore seu quinque dictis arpennis habebimus nisi facta venditione , excepta forisfactorum medietate que mihi et heredibus meis ab ipso abbate et conventu propter ipsius nemoris et suorum ibidem fructuum custodiam est concessa . Ego siquidem sepedictum nemus custodiam , et de forisfactis que in eodem evenient nemore medietatem habebo , et dictus abbas et conventus aliam , et serviens quem ad custodiam nemoris posuero dicto abbati et conventui faciet fidelitatem quod nemus suum et fructus suos et suorum forisfactorum medietatem ipsis custodiet bona fide . Si vero ad custodiendum nemus , forisfacta et fructus suos servientem suum ponere voluerint , ipsis licebit , et idem serviens eorum mihi fidelitatem faciet sicut serviens meus facere ipsis tenebitur . Si autem ex sepenominato nemore vel ex quinque dictis arpennis pre vetustate vel casu aliquo aliquid cadere contigerit , in suos usus cedet , nec amplius de lignis ratione sui usuarii percipient . Omnes siquidem fructus tam dicti nemoris quam quinque dictorum arpennorum predicti abbatis et conventus erunt , nec ego vel heredes mei sive alius nomine meo vel heredum meorum in eisdem fructibus poterimus aliquid reclamare . Ego siquidem Johannes comes Belli Montis predicto abbati et conventui in elemosinam contuli quicquid habebam vel habere debebam in advocatione de Chaveillon et in piscatione vivarii eorum de Ulliaco . In cujus rei memoriam et in posterum firmitatem , presentem paginam inde conscriptam sigilli mei duxi munimine roborandam . Actum anno Domini M° CC° XVII° , mense maio .

Le Chasteingnoreie

Johannes

Belli Montis

Henricum

Beati Dyonisii

Sanctum Martinum in Colle

La Chasteingnoreie

Chaveillon

Ulliaco

Ivonis de Bello

Monte

Johannes

Belli Montis

Chaveillon

Ulliaco


| De Districtis de Maffliers | Ego Johannes , comes Belli Montis , notum facio universis presentes litteras inspecturis quod ego et dominus Henricus abbas Beati Dyonisii et conventus pro nostra communi utilitate ita ordinavimus quod ego et ipsi ab usuario nostro quod habemus in nemoribus de Fai Ridel et in Districtis de Maflers abstinebimus usque ad duodecim annos nec ibi ratione usuarii aliquid interim capere poterimus , sed infra eundem terminum vendentur ipsa nemora et de pretio factarum venditionum ego medietatem habebo et abbas et conventus aliam . Elapsis autem duodecim annis , predictis nemoribus tam ego quam ipsi abbas et conventus utemur secundum tenorem antiquarum cartarum inde confectarum , tempore videlicet Ivonis bone memorie abbatis Beati Dyonisii et nobilis viri Mathei comitis Belli Montis . Quod ut ratum sit , paginam hanc inde conscribi feci et sigilli mei karactere communiri . Actum anno Domini M° CC° septimo decimo , mense mayo .

Districtis de Maffliers

Johannes

Belli Montis

Henricus

Beati Dyonisii

Fai Ridel

Maflers

Beati Dyonisii

Belli Montis


| Quitatio majorie de Corcellis et de Praeriis | Ego Buchardus decanus de Borench , notum facio presentibus et futuris quod coram nobis constituti Haimardus et uxor ejus Golendis recognoverunt se in majoria de Corcelles et de Praeres nichil juris habere , sed eandam majoriam coram nobis abjuraverunt , tactis sacrosanctis quod nichil jure hereditario in dicta majoria reclamabunt . Audivimus autem quod dominus Henricus abbatis Beati Dyonisii dicto Haimardo de gratia prefatam majoriam concessit tenendam quamdiu vixerit . In cujus rei testimonium , presentes litteras ad instantiam prenominatorum Haimardi et uxoris ejus Golendis conscribi fecimus et sigilli nostri caractere communiri . Actum anno Domini M° CC° nono decimo , mense novembri .

Corcellis

Praeriis

Buchardus

Borench

Haimardus

Golendis

Corcelles

Praeres

Henricus abbatis Beati Dyonisii

Haimardo

Haimardi

Golendis


| De resignatione ecclesie de Maffliers , Bellvacensis dyocesis , in manu decani Parisiensis | Viro venerabili , in Christo karissimo , magistro Godefrido officiali Belvacensi , Stephanus decanus Parisiensis , salutem et dilectionis affectum . Noverit discretio vestra quod Robertus , persona ecclesie de Maflers , Belvacensis dyocesis , illam eandem ecclesiam in manu nostra voluntate spontanea resignavit et hanc resignationem a nobis petiit vobis per nostras litteras intimari . Actum anno gratie M° CC° XIX° , mense octobri .

Maffliers

Bellvacensis

Parisiensis

Godefrido

Belvacensi

Stephanus

Parisiensis

Robertus

Maflers

Belvacensis


| Johannis comes Belli Montis de duabus arpennis vinee in Clauso episcopi | Ego Johannes comes Belli Montis notum facio omnibus presentibus pariter et futuris quod , intuitu pietatis et pro remedio anime mee et omnium antecessorum meorum , dedi Deo et ecclesie Beate Marie Mortui Maris et fratribus Deo ibidem servientibus duos arpennos vinee in Clauso episcopi sitos . Quod ut firmum et stabile fiat , presentem cartam conscribi et sigilli mei auctoritate feci confirmari . Actum anno Incarnationis dominice M° CC° XX° primo .

Johannis

Belli Montis

Johannes

Belli Montis


| De elemosina quam dedit nobis Johannes comes Belli Montis | Notum sit omnibus tam futuris quam presentibus quod ego Johannes comes Belli Montis , divine pietatis intuitu et pro remedio anime mee , dedi in perpetuam elemosinam ecclesie de Mercato Radulfi vineam quam extorsi de manu Henrici militis de Monceout . Quod ut perpetuam stabilitatem obtineat , presentem paginam sigilli mei munimine roboravi . Actum anno Domini M° CC° XX° I° , mense setembris .

Johannes

Belli Montis

Johannes

Belli Montis

Mercato Radulfi

Henrici militis de Monceout


| De vinea Belli Montis empta a domino Guillelmo de Hus | Ego Guillelmus miles de Hus et Aelidis uxor mea , omnibus ad quos presentes littere pervenerint notum facimus quod nos quintam partem vinee quam habebamus in clauso comitis Belli Montis , qui qui dicitur Clausus de La Carriere , absque reclatione nostri et heredum nostrorum ecclesie Beati Dyonisii in elemosinam perpetuo possidendam concessimus , aliam vero partem pro quindecim libris parisiensium predicte ecclesie vendidimus . Quod ut ratum permaneat , sigilli nostri munimine fecimus roborari . Actum anno Domini M° CC° XX° II° , mense februario .

Belli Montis

Guillelmo de Hus

Guillelmus miles de Hus

Aelidis

Belli Montis

Clausus de La Carriere

Beati Dyonisii


| De domo Sancti Martini de Colle et rebus aliis et hominagio | In nomine sancte et individue trinitatis , amen . Philippus , deo gratia francorum rex . Noverint universi presentes pariter et futuris , quod cum dilectus et fidelis nostro Petrus abbas Sancti Dyonisii totusque ejusdem loci conventus nobis et heredibus nostris quitaverunt in perpetuum omnia feoda et domania advocationes fortericias et omnes censivas et omnes justitias et garennas et grierias que Johannes quondam comes Bellimontis et ejus antecessores tenuerunt de eis in universis locis quibus comites Bellimontis ea habuerunt . Ita quod de censivis reddemus eidem abbati et conventui nos et heredes nostris censum debitum sicut comites Bellimontis eim reddiderunt . Nos propter quitantiam rerum omnium predictarum dedimus et concessimus in perpetuum abbati et conventui predictis domum Sancti Martini in Colle cum virgulto et quinque arpennis bosci qui sunt circa domum eamdem sicut mensurati et signati et quicquid comes Bellimontis habebat in villa Sancti Martini in Colle . Et sciendum quod in sexaginta quinque arpennis castenarie Sancti Martini in Colle vel pluribus si plures sint arpenni qui communes erant abbis et conventui predictis comiti Bellimontis habemus nos et heredes nostris unam medietatem et abbas et conventus aliam . Et in super habebit abbas et conventus castaneas dicte castenarie De forisfactis autem de quibus forisfactores capientur ad presens forisfactum de bosco cindendo in castemaria predicta habebimus nos et heredis nostris unam medietatem et abbas et conventus aliam . Servientes autem qui ex parte nostra vel heredibus nostrorum dictam custodient castenariam tenebuntur facere fidelitatem abbati et conventui memoratis et similiter servientes abbis et conventus dicte castenarie custodes teneatur nobis et heredibus nostris facere fidelitatem . Nos autem et heredes nostris in perpetuum habebimus totam aliam rusticiam in castenaria predicta . Abbati siquidem Beati Dyonisii licebit facere piscari in duobus stagnis de Beu quotiens iacebit apud Sancti Martinum in Colle . Universis autem cartis et munimentis que abbas et conventus habent sigillis comitum Bellimontis vel aliorum sigillata que possent aliquo modo facere contra compositionem istam , penitus abrenuntiarunt quantum pertinet ad nos et heredes nostros volentes et concedentes ut nullo unquam tempore liceat eis uti cartis vel munimenta illis contra nos et heredes nostros nec cedem carte vel munimenta contra nos et heredes nostros aliquid firmitatis obtinebunt . Si vero contigeret quod nos vel heredes nostri advocatiam rerum predictarum mitteremus extra manum nostram vel heredum nostrorum . Ille cui advocatia traderetur teneretur abbati Sancti Dyonisii facere hominagium sicut comites Bellimontis fecisse noscuntur . Quod ut perpetue stabilitatis robur obtineant presentem paginam sigilli nostri auctoritate et regii nominis karactere inferius annotato . Salvo iure alieno confirmamus . Actum Parisius anno gratie M CC XX III . Regni verum nostri XL IIII . Astantibus in palatio nostro quorum nomina supossita sunt et signa . Dapifero nullo . Buticulario nullo . Signum Bartholomei camerarii . Signum Mathei constabularii . Data vacante cancellaria .

Sancti Martini de Colle

Philippus

Petrus

Sancti Dyonisii

Johannes

Bellimontis

Bellimontis

Bellimontis

Sancti Martini

Colle

Bellimontis

Sancti Martini

Colle

Sancti Martini

Colle

Bellimontis

Beati Dyonisii

Beu

Sancti Martinum

Colle

Bellimontis

Sancti Dyonisii

Bellimontis

Parisius

Bartholomei

Mathei